qundao/data-zh-poetry huggingface dataset:
题秦少游别昙法师诗后
作者：陈镒
朝代：元

昔闻淮海秦公子，谪宦南来古栝城。昼卧藤阴迷客梦，春游沙外听莺声。三年监税无他事，一日逢僧话此生。结社题诗遗迹在，高风还似晋渊明。
题美人背面欠伸图
作者：陈镒
朝代：元

东风背立好腰肢，脉脉含情睡起时。若使画工开正面，罗虬应不咏红儿。
题草堂晚景图
作者：陈镒
朝代：元

远水涵碧波，重山敛暝色。琴客期未来，草堂新月白。
题阎仲彬墨菊
作者：陈镒
朝代：元

采采秋花不自持，黄裳正色变缁衣。江南江北风尘暗，三径凄迷何处归。
题陈思复喜白发诗卷
作者：陈镒
朝代：元

高人大隐餋修龄，喜见年来白发生。种种尽从头上满，星星渐向镜中明。不缘忧事添千丈，只为看诗益几茎。一任■鬙飒垂领，居闲幸免着尘缨。
题院判石末公见惠赵仲穆双马图
作者：陈镒
朝代：元

使君惠我双马图，雄姿逸态世所无。流传韩干旧墨迹，湖州公子亲临摹。湖州自是名家驹，绘画此马与众殊。鬃鬣萧萧朔风起，举足万里无长途。弯弓马上者谁子，驼裘乌帽貂襜褕。游缰飞鞚柳阴外，射杀黄熊及于菟。只今世乱多战伐，驽骀龙种同驰驱。边城人马半已死，空令抚卷成嗟吁。使君统领百万夫，要平南楚并东吴。英雄事业佐玄德，愿起此马如的卢。
饯别李仲正府推二首
作者：陈镒
朝代：元

栝山峻而高，栝水清且漪。眷此山水郡，民俗易保釐。府君来司刑，明清如伯尼。坐使狱讼空，青草满圜扉。棠阴亦蔽芾，载歌南国诗。泥泥白露凉，丛丛青桂发。时物一以变，况复怀远别。鸿翼起高逝，万里霄汉阔。鸴鸠在榆枋，铩羽何由刷。悠悠碧云思，伫立溪上月。
饯别李仲正府推二首·其一
作者：陈镒
朝代：元

栝山峻而高，栝水清且漪。眷此山水郡，民俗易保釐。府君来司刑，明清如伯尼。坐使狱讼空，青草满圜扉。棠阴亦蔽芾，载歌南国诗。
饯别李仲正府推二首·其二
作者：陈镒
朝代：元

泥泥白露凉，丛丛青桂发。时物一以变，况复怀远别。鸿翼起高逝，万里霄汉阔。鸴鸠在榆枋，铩羽何由刷。悠悠碧云思，伫立溪上月。
饯别杨贯道山长归钱唐
作者：陈镒
朝代：元

杨生别我去，故国在天涯。野店投鞭早，江？系缆迟。行装无长物，吟卷有新诗。留取怀中橘，还家慰母思。
饯别杨贯道山长归钱唐
作者：陈镒
朝代：元
体裁：五言律诗

杨生别我去，故国在天涯。野店投鞭早，江�系缆迟。行装无长物，吟卷有新诗。留取怀中橘，还家慰母思。
灵泉寺
作者：陈阳复
朝代：元

上方野马隔嚣纷，山接灵源一派分。夜静锡閒孤塔月，日高禅定半窗云。翠纱笼壁诗难续，玉斝流香酒易醺。爇柏煮茶清不寐，松风吹籁隔溪闻。
南屏寺
作者：陈阳极
朝代：元

禅心不动法堂空，日影斜侵半榻红。一卷《楞严》看未了，篆烟香散竹窗风。
灵泉寺
作者：陈阳极
朝代：元

白云深处寂无哗，香积惟馀饭一麻。出定不知春已过，净瓶花落点袈裟。
白云庵
作者：陈阳极
朝代：元

缘冈蹑丹崖，东风拂瑶草。飞鸟时往还，山间白云老。
西峰寺
作者：陈阳极
朝代：元

寒山多适兴，远上白云层。遇客每指寺，闻钟不见僧。摧巑横绝壑，堕石抱寒藤。几欲栖寒去，临歧又未能。
北山尼寺
作者：陈阳盈
朝代：元

客中无事强登山，为爱清空压市寰。坏榻火寒茶灶静，古祠香冷石炉閒。风生春水起龙甲，雨落晴阶点豹斑。松牖不扃人不到，时看巢燕自飞还。
凤翔庵
作者：陈阳纯
朝代：元

桐边植竹与坡连，凤去年深老石泉。龙喷夜云生殿角，鳌翻春浪到台前。僧归禅月随风锡，渔退腥风去□船。一点浮尘浑不到，起登孤塔上危巅。
华岩寺
作者：陈阳纯
朝代：元

千层金碧翠云翻，树满招提竹满山。十里清溪无觅路，水流花片到人间。
妙香庵
作者：陈阳纯
朝代：元

一栋翚飞锁白云，几看瑶月到黄昏。龛灯未灭僧初定，风挟潮声到寺门。
冲佑万年宫
作者：陈阳至
朝代：元

九曲前溪碧玉流，停桡夜泊羽人丘。云容蜃气疑江岛，月色虫声讶晚秋。一别虹桥情黯黯，千年鹤驾事悠悠。爽灵五夜朝天所，吸取朱霞散九州。
华岩寺
作者：陈阳至
朝代：元

岩花冷落春流浅，春已沿流花片片。一径莓苔老白云，斜阳燕子飞楼殿。
南禅禅寺
作者：陈阳至
朝代：元

水南山寺逢秋社，几树芙蓉未著花。薄暮凉风渐吹急，月明山路接溪沙。
武夷山
作者：陈阳至
朝代：元

宴罢曾孙不再期，彩桥断绝可胜悲。药炉火冷丹升鼎，坐石云閒鸟护棋。白凤舞空银阙迥，青鸾度嶂玉笙随。仙翁已许丹台约，拟濯尘缨向水湄。
灵泉寺
作者：陈阳至
朝代：元

夜汲清江籁不哗，大瓢贮月沁胡麻。人间春色僧无分，一任东风落尽花。
舟宿武山是夕风雨骤发余襄公候潮处也
作者：陈颖庆
朝代：元

海门鲸浸浪掀天，点点归帆贾客船。怪石中流成虎踞，腥风半夜起龙眠。神仙弱水知何许，天地无情任可怜。惟有朝昏潮信在，武陵遗迹尚依然。
送徐子贵南恩州学正
作者：陈颖庆
朝代：元

笔床茶灶米家船，去结香芹碧藻缘。高士旧闻人下榻，冷官谁谓客无毡。诗成蜃气楼台外，目送鸢飞潦雾边。往事沙虫堪一慨，海灵山下浪浮天。
丁酉岁述怀一百韵
作者：陈高
朝代：元

屯蹇悲吾道，萧条客异乡。谋疏多迕俗，性直遂逢殃。鸷鸟缠罗网，翘材受斧斨。世无知己者，谁识此心臧。怅望天同远，忧来水共长。百年千变态，一日九回肠。忆昔年华壮，居贫学业荒。读书惭老大，操笔欲颠僵。发愤光阴逝，研思寝食忘。雨天灯火夜，冬晓鬓毛霜。书字蝇头缀，歌诗玉韵锵。心怀冰檗苦，佩结茝兰芳。兔笑株傍守，蛙怜井底藏。拂衣迷道路，仗剑远游方。景趣多佳丽，江湖信渺茫。吴瓯秋浪白，淮楚暮云黄。野寺金铺屋，楼船锦系樯。台荒麋引子，丘暝虎成行。瞻眺穷幽胜，交游得俊良。迹虽萍梗泛，名藉藻词扬。古道槐花发，清秋桂子香。梯高云路迥，殿广月华凉。追逐英髦后，跻攀翰墨场。偶然收鄙野，亦得步康庄。上国春光早，明时帝运昌。皇居城万雉，禁苑柳千章。对策披阊阖，陈忠补衮裳。胪传天咫尺，鹏化海汪洋。玉陛联班序，琼林被宠光。花簪红映帽，酒赐绿浮觞。草色沾零露，葵心映太阳。委身从此始，忧国未渠央。造化功深厚，云霄志激昂。初非縻好爵，亦足慰高堂。奉命为民牧，宣威到海旁。鄮乡传载籍，藩阃重金汤。江抱孤城转，山含远树苍。天高连太白，日出上扶桑。土俗何多讼，编氓半是商。由来难抚字，况复际劻勷。早出星当户，宵回月满墙。勤劳非敢惮，倚仗最难量。僧舍屯戈甲，田家出糗粮。但闻施箠楚，不顾乏糟糠。南北修途梗，沧溟巨舰航。贵人纷往返，终岁费迎将。分省官曹盛，行台纪律张。联翩骢马至，络绎使车煌。孰问疮痍苦，惟耽燕乐抢。幽花笼绮席，疏柳媚红妆。下箸万钱费，挥金一笑偿。珍珠兼水陆，容冶陋姬姜。风靡瞻仪表，波颓缺礼防。近人跳鼠獭，当道舞豺狼。争诧堆金坞，宁闻返象床。纷纷慕膻蚁，衮衮转丸蜣。谗构蝇栖棘，吞图雀捕螂。负荆廉蔺远，刎颈耳馀猖。清白甘饥饿，轻肥恣陆梁。滑稽吾独拙，枘凿众胥戕。鲸困遭蝼蚁，鸱翔逐凤皇。无聊悰戚戚，欲去瞽伥伥。公冶羁縻鲁，灵均放逐湘。一身奚足恤，万事总堪伤。粤自群凶起，于今七载强。衅端萌汝颍，滋蔓匝荆襄。处处蜂屯盛，时时豕突狂。食人肝作脯，掠野犬驱䍧。雾翳车尘暗，雷轰炮石磅。绛巾明爝火，白骨积崇冈。天狗昏腾喙，搀抢晓吐芒。黍田荒出草，蒿树大如杨。天府惟吴会，王州说建康。粟储供海漕，柏列凛台纲。陷没俄相继，分崩遂莫当。重臣谁抗节，方伯罕勤王。将帅推门阀，谋谟出庙廊。捷音空陆续，贼势愈跳踉。夜静吹笳急，霜寒击鼓镗。徒羹黔首肉，讵斧赤眉吭。险叹连城失，全怜壮士亡。关河天漠漠，江汉水汤汤。海卒乘文鹢，苗军跨骕骦。立功期克复，畜锐尚彷徨。疾养终成痼，医招不疗疡。民生遂涂炭，泉冽浸苞稂。厄运丁阳九，何时见一匡。淳庞怀昊顼，揖让想虞唐。俯仰穷今昔，讴吟发慨慷。乾坤旋磨古，岁月逝波忙。露白寒蛩泣，秋高客雁翔。盛时愁易集，遁世困何妨。骏足悲槽枥，珍禽谢稻粱。塞翁徒失马，臧谷总亡羊。脱略千钧重，消磨百鍊刚。闷凭诗暂遣，病倚药频尝。閒散思投绂，韬潜贵括囊。陶公能委运，梅尉早知彰。故土多薇蕨，春江有鲤鲂。归欤理蓑笠，从此钓沧浪。
丁酉岁述怀一百韵
作者：陈高
朝代：元
体裁：五言排律

屯蹇悲吾道，萧条客异乡。谋疏多迕俗，性直遂逢殃。鸷鸟缠罗网，翘材受斧斨。世无知己者，谁识此心臧。怅望天同远，忧来水共长。百年千变态，一日九回肠。忆昔年华壮，居贫学业荒。读书惭老大，操笔欲颠僵。发愤光阴逝，研思寝食忘。雨天灯火夜，冬晓鬓毛霜。书字蝇头缀，歌诗玉韵锵。心怀冰檗苦，佩结茝兰芳。兔笑株傍守，蛙怜井底藏。拂衣迷道路，仗剑远游方。景趣多佳丽，江湖信渺茫。吴瓯秋浪白，淮楚暮云黄。野寺金铺屋，楼船锦系樯。台荒麋引子，丘暝虎成行。瞻眺穷幽胜，交游得俊良。迹虽萍梗泛，名藉藻词扬。古道槐花发，清秋桂子香。梯高云路迥，殿广月华凉。追逐英髦后，跻攀翰墨场。偶然收鄙野，亦得步康庄。上国春光早，明时帝运昌。皇居城万雉，禁苑柳千章。对策披阊阖，陈忠补衮裳。胪传天咫尺，鹏化海汪洋。玉陛联班序，琼林被宠光。花簪红映帽，酒赐绿浮觞。草色沾零露，葵心映太阳。委身从此始，忧国未渠央。造化功深厚，云霄志激昂。初非縻好爵，亦足慰高堂。奉命为民牧，宣威到海旁。鄮乡传载籍，藩阃重金汤。江抱孤城转，山含远树苍。天高连太白，日出上扶桑。土俗何多讼，编氓半是商。由来难抚字，况复际劻勷。早出星当户，宵回月满墙。勤劳非敢惮，倚仗最难量。僧舍屯戈甲，田家出糗粮。但闻施箠楚，不顾乏糟糠。南北修途梗，沧溟巨舰航。贵人纷往返，终岁费迎将。分省官曹盛，行台纪律张。联翩骢马至，络绎使车煌。孰问疮痍苦，惟耽燕乐抢。幽花笼绮席，疏柳媚红妆。下箸万钱费，挥金一笑偿。珍珠兼水陆，容冶陋姬姜。风靡瞻仪表，波颓缺礼防。近人跳鼠獭，当道舞豺狼。争诧堆金坞，宁闻返象床。纷纷慕膻蚁，衮衮转丸蜣。谗构蝇栖棘，吞图雀捕螂。负荆廉蔺远，刎颈耳馀猖。清白甘饥饿，轻肥恣陆梁。滑稽吾独拙，枘凿众胥戕。鲸困遭蝼蚁，鸱翔逐凤皇。无聊悰戚戚，欲去瞽伥伥。公冶羁縻鲁，灵均放逐湘。一身奚足恤，万事总堪伤。粤自群凶起，于今七载强。衅端萌汝颍，滋蔓匝荆襄。处处蜂屯盛，时时豕突狂。食人肝作脯，掠野犬驱牂。雾翳车尘暗，雷轰炮石磅。绛巾明爝火，白骨积崇冈。天狗昏腾喙，搀抢晓吐芒。黍田荒出草，蒿树大如杨。天府惟吴会，王州说建康。粟储供海漕，柏列凛台纲。陷没俄相继，分崩遂莫当。重臣谁抗节，方伯罕勤王。将帅推门阀，谋谟出庙廊。捷音空陆续，贼势愈跳踉。夜静吹笳急，霜寒击鼓镗。徒羹黔首肉，讵斧赤眉吭。险叹连城失，全怜壮士亡。关河天漠漠，江汉水汤汤。海卒乘文鹢，苗军跨骕骦。立功期克复，畜锐尚彷徨。疾养终成痼，医招不疗疡。民生遂涂炭，泉冽浸苞稂。厄运丁阳九，何时见一匡。淳庞怀昊顼，揖让想虞唐。俯仰穷今昔，讴吟发慨慷。乾坤旋磨古，岁月逝波忙。露白寒蛩泣，秋高客雁翔。盛时愁易集，遁世困何妨。骏足悲槽枥，珍禽谢稻粱。塞翁徒失马，臧谷总亡羊。脱略千钧重，消磨百鍊刚。闷凭诗暂遣，病倚药频尝。閒散思投绂，韬潜贵括囊。陶公能委运，梅尉早知彰。故土多薇蕨，春江有鲤鲂。归欤理蓑笠，从此钓沧浪。
三月十三日钱成夫寿旦诸公会饮城南文秀园
作者：陈高
朝代：元

城南园馆小桥东，柳树青青花树红。此日杯盘追胜事，一时冠盖集群公。美姬舞罢歌《金缕》，醉客归迟并玉骢。莫遣春光空老去，明朝欢会更须同。
久雨
作者：陈高
朝代：元

新年新雨连残腊，一月浑无一日晴。晓起莺声都寂寞，寒深柳眼未分明。
促织鸣
作者：陈高
朝代：元

促织鸣，鸣唧唧。懒妇不惊，客心悽恻。秋夜月明露如雨，西风吹凉透絺苧。懒妇无裳终懒织，远客衣单恨砧杵。促织促织，无复悲鸣。客心良苦，懒妇不惊。
元日
作者：陈高
朝代：元

元日风兼雨，萧条野外村。过门车辙远，记节酒杯存。战伐看今岁，栖迟且故园。兵戈如未息，身世岂须论。
入山
作者：陈高
朝代：元

入山惊道险，上岭觉天低。日碍危峰过，云依翠壁栖。幽花如血染，怪鸟学儿啼。避世须来此，桃源路已迷。
冬日夜梦中得句因续成之
作者：陈高
朝代：元

今日冬至阳始回，客中无赖废持杯。乾坤万里风尘满，南北何时道路开。白发频添随绣线，壮心都冷类葭灰。中兴早看云台筑，老去何妨卧草莱。
别林文懋
作者：陈高
朝代：元

我昔山中来，墙梅花正开。我今别君去，枝头实无数。光阴东逝波，百岁能几何。有酒且须饮，莫听别离歌。歌声使肠断，欲醉千愁散。但令酩酊忘分携，明朝相忆各东西。
南有山思友生也
作者：陈高
朝代：元

南有山，高维虚矣。其上伊石，不可以舆兮。念子之远，莫我愉兮。南有水，清维流矣。其泮伊陆，不可以舟兮。念子之远，莫我俦兮。盲风凄凄，卉木病瘁。我行吴会，曷其底居。二三君子，眷我寡类。勉进厥脩，终始令誉。
即事漫题五首
作者：陈高
朝代：元

年年花发可怜春，今年见花愁杀人。不是风光近来别，祇缘兵战此时频。老翁忆子哭声哀，妇怨征夫去不回。前日山中新战死，昨宵梦里见归来。悍吏登门横索钱，人家供给正忧煎。官粮预借三年后，军食尤居两税先。农父江边立荷戈，无人南亩种嘉禾。今年妻子愁饥死，活到明年更奈何。江海波涛日日生，山林豺虎复纵横。老夫僻在深村住，恰似春蚕茧里行。
即事漫题五首·其一
作者：陈高
朝代：元

年年花发可怜春，今年见花愁杀人。不是风光近来别，祇缘兵战此时频。
即事漫题五首·其三
作者：陈高
朝代：元

悍吏登门横索钱，人家供给正忧煎。官粮预借三年后，军食尤居两税先。
即事漫题五首·其二
作者：陈高
朝代：元

老翁忆子哭声哀，妇怨征夫去不回。前日山中新战死，昨宵梦里见归来。
即事漫题五首·其五
作者：陈高
朝代：元

江海波涛日日生，山林豺虎复纵横。老夫僻在深村住，恰似春蚕茧里行。
即事漫题五首·其四
作者：陈高
朝代：元

农父江边立荷戈，无人南亩种嘉禾。今年妻子愁饥死，活到明年更奈何。
发嵊县
作者：陈高
朝代：元

行役苦昼热，戒程当夜阑。睡觉呼仆夫，出门路漫漫。明月照人影，疏星挂树间。流萤点衣袂，零露湿巾冠。朝远剡溪水，俄入新昌山。属兹干戈际，愈觉行路难。愧无经世资，何以济险艰。悒悒抱远思，绵绵起忧端。东方忽已白，林鸟鸣间关。前瞻石岭峻，喟然发长叹。
同蒋伯威朱德常游育玉山得冷字
作者：陈高
朝代：元

春晴烟雾开，地胜林泉迥。杖策随诸彦，寻僧访幽景。古径人影稀，落日松阴冷。徜徉谷鸟散，临憩山房静。玄赏谁能忘，尘虑从兹屏。
同诸友游宴丰山
作者：陈高
朝代：元

新岁多幽兴，清游出县城。故人留款曲，好友复逢迎。整屐当清晓，登山寄远情。岚光寒不起，树色寂无声。徙倚岩边憩，逶迤谷底行。路蹊穷屈折，峰顶上峥嵘。俯瞰沧溟阔，浑疑地轴倾。天光连浩淼，海气变阴晴。沙鸟双双白，风帆叶叶轻。波澜看浩荡，岛屿见分明。宇宙真无极，虚浮叹此生。似堪扳若木，可拟即蓬瀛。眺望移时立，稽留半日程。那知身是客，但觉思逾清。古寺藏深竹，禅窗荫白柽。倦依林樾坐，静听鼓钟鸣。高论穷千古，弹棋谩一枰。旋呼茶满椀，剩出酒盈罂。珍重开华席，频烦劝兕觥。嘉蔬烹笋韭，异味杂螺蛏。浩饮俱勍敌，沈酣及老成。狂吟惊虎豹，至乐谢竽笙。忽返青林兴，其如白日征。扶携重举盏，真率遂班荆。自笑何为者，空传漫浪名。梗萍惭独客，冠盖动群英。胜赏□堪纪，高怀孰与并。明朝归北郭，回首暮云平。
同诸友游宴丰山
作者：陈高
朝代：元
体裁：五言排律

新岁多幽兴，清游出县城。故人留款曲，好友复逢迎。整屐当清晓，登山寄远情。岚光寒不起，树色寂无声。徙倚岩边憩，逶迤谷底行。路蹊穷屈折，峰顶上峥嵘。俯瞰沧溟阔，浑疑地轴倾。天光连浩淼，海气变阴晴。沙鸟双双白，风帆叶叶轻。波澜看浩荡，岛屿见分明。宇宙真无极，虚浮叹此生。似堪扳若木，可拟即蓬瀛。眺望移时立，稽留半日程。那知身是客，但觉思逾清。古寺藏深竹，禅窗荫白柽。倦依林樾坐，静听鼓钟鸣。高论穷千古，弹棋谩一枰。旋呼茶满碗，剩出酒盈罂。珍重开华席，频烦劝兕觥。嘉蔬烹笋韭，异味杂螺蛏。浩饮俱勍敌，沈酣及老成。狂吟惊虎豹，至乐谢竽笙。忽返青林兴，其如白日征。扶携重举盏，真率遂班荆。自笑何为者，空传漫浪名。梗萍惭独客，冠盖动群英。胜赏□堪纪，高怀孰与并。明朝归北郭，回首暮云平。
啄木鸟
作者：陈高
朝代：元

啄木鸟，啄树枝，头红如血口如锥，终日啄木长苦饥。木心有虫不肯啄，天生尔禽复何为？吁嗟乎，啄木鸟，佳木蠹尽知不知。
商妇吟
作者：陈高
朝代：元

嫁夫嫁商贾，重利不重恩。三年南海去，寄信无回言。妾身为妇人，不敢出闺门。缝衣待君返，请君看泪痕。
喜雨赠林子卿陈正夫
作者：陈高
朝代：元

幽轩对客坐，急雨檐前落。阴云破荒原，凉风散林薄。遥想东山下，苗生青沃若。与子结幽期，归来看秋穫。
四月十六寓玉环喜家童来住至
作者：陈高
朝代：元

数月思家信，今朝喜汝来。妻儿怜我远，怀抱向谁开。山谷多烽燧，田园半草莱。大军消息近，故里尚堪回。
城西虎跑寺
作者：陈高
朝代：元

石势虎蹲伏，山形龙屈盘。寺开唐殿阁，坟掩宋衣冠。幽涧泉声细，斜阳塔影寒。近城多战鼓，栖息此中安。
夜半舟发丹阳
作者：陈高
朝代：元

舟子贪风顺，开帆半夜行。天寒四野静，水白大星明。长铗归何日，浮萍笑此生。柁楼眠不稳，起坐待鸡鸣。
子昂画
作者：陈高
朝代：元

风动秋山日已晡，旧时林苑尽荒芜。王孙去国犹无恙，解写江南烟树图。
客南塘作二首
作者：陈高
朝代：元

春来日日起西风，吹送浮云过海东。花落名园荒草满，燕归华屋故巢空。陶潜解印閒居久，王粲登楼作赋工。旧日交游多白首，时时相见慰途穷。江头无计问归舟，抱病羁栖古寺幽。风雨莺花成寂寞，干戈诗酒废赓酬。衰年白日愁边度，故国青山梦里游。见说王师向淮甸，早须传檄定南州。
客南塘作二首·其一
作者：陈高
朝代：元

春来日日起西风，吹送浮云过海东。花落名园荒草满，燕归华屋故巢空。陶潜解印閒居久，王粲登楼作赋工。旧日交游多白首，时时相见慰途穷。
客南塘作二首·其二
作者：陈高
朝代：元

江头无计问归舟，抱病羁栖古寺幽。风雨莺花成寂寞，干戈诗酒废赓酬。衰年白日愁边度，故国青山梦里游。见说王师向淮甸，早须传檄定南州。
客黄山
作者：陈高
朝代：元

自到黄山十馀日，终日饱饭只昏昏。谁家捣练不停杵，俗吏抱书长在门。天寒鸿雁满南国，岁晚梅花开故园。客里谩将诗慰藉，遣怀不用酒盈樽。
容春轩
作者：陈高
朝代：元

层轩结搆幽，当窗莳花木。檐云栖夕阴，庭鸟鸣晨旭。四时景物佳，早晚风气淑。主人颇解事，洒扫置书轴。携琴来佳宾，开樽泻？醁。微酣有馀欢，谐笑春意足。宁知城南居，秋风满茅屋。
容春轩
作者：陈高
朝代：元
体裁：古风

层轩结搆幽，当窗莳花木。檐云栖夕阴，庭鸟鸣晨旭。四时景物佳，早晚风气淑。主人颇解事，洒扫置书轴。携琴来佳宾，开樽泻�醁。微酣有馀欢，谐笑春意足。宁知城南居，秋风满茅屋。
寄竹趣
作者：陈高
朝代：元

五月不见面，几回思寄书。艰危人事废，懒拙友朋疏。白槿开池畔，黄梅熟雨馀。感时惊久客，何日访幽居。
寄陈彦卿
作者：陈高
朝代：元

楼屋近山东海头，翠云影落小窗幽。登临昔日同诸彦，羁旅经年忆旧游。故国莺花春入梦，沧江风雨夜生愁。不堪老去悲离别，岁月无情如水流。
寄顾仲明教授
作者：陈高
朝代：元

长忆青华翠色寒，北窗对酒几同看。鼎煎浦口罾鱼白，盘簇檐头树果丹。来往正期娱晚景，乱离俄叹失清欢。故乡回首江山异，落日闽南独倚阑。
寒食寓兴次黄宗鲁二首
作者：陈高
朝代：元

浩荡乾坤大，羁栖岁月深。他乡对寒食，愁思满淮阴。诗句惭孤咏，春花孰共寻。相逢同郡子，时复一论心。去岁清明节，天台看杏花。凄凉今日事，漂泊野人家。淮楚风尘暗，乡山道路赊。倚门亲白发，反哺愧林鸦。
寒食寓兴次黄宗鲁二首·其一
作者：陈高
朝代：元

浩荡乾坤大，羁栖岁月深。他乡对寒食，愁思满淮阴。诗句惭孤咏，春花孰共寻。相逢同郡子，时复一论心。
寒食寓兴次黄宗鲁二首·其二
作者：陈高
朝代：元

去岁清明节，天台看杏花。凄凉今日事，漂泊野人家。淮楚风尘暗，乡山道路赊。倚门亲白发，反哺愧林鸦。
寓兴二首
作者：陈高
朝代：元

入山采琼瑶，云深白石坚。琼瑶不可采，中心抱悁悁。悁悁思美人，青青见芳草。芳草在空山，美人隔长道。种花种兰蕙，取士取君子。萧艾不馨香，小人混臧否。如何此芳草，零落在山林。古人不可见，悠悠伤我心。
寓兴二首·其一
作者：陈高
朝代：元

入山采琼瑶，云深白石坚。琼瑶不可采，中心抱悁悁。悁悁思美人，青青见芳草。芳草在空山，美人隔长道。
寓兴二首·其二
作者：陈高
朝代：元

种花种兰蕙，取士取君子。萧艾不馨香，小人混臧否。如何此芳草，零落在山林。古人不可见，悠悠伤我心。
寓鹿城东山下
作者：陈高
朝代：元

大隐从来居市城，幽栖借得草堂清。鸟啼花雨疏疏落，鹿卧岩云细细生。石眼汲泉煎翠茗，竹根锄土种黄精。艰危随处安生理，何必青门学邵平。
对菊分韵得须字
作者：陈高
朝代：元

佳菊性所爱，金英霜后敷。见之开旅怀，移植向庭隅。岂无杯中物，幽赏与谁俱。今晨佳友过，花下共欢娱。西舍新醪熟，足以供所须。
山中读书图
作者：陈高
朝代：元

远山如蓝近山绿，前门苍松后门竹。幽人读书栖石根，有客拿舟访溪曲。白云冉冉落虚窗，清风泠泠散飞瀑。林泉深处隔红尘，便欲相依结茅屋。
山居
作者：陈高
朝代：元

避喧林下居，抱病山中卧。家贫酒屡空，性懒诗慵课。禽声隔树啼，云影当窗过。独有采樵人，时来慰衰惰。
岁首自广陵入高邮舟中作
作者：陈高
朝代：元

北风吹湖水，远行当岁徂。孤舟无同人，相依唯仆夫。遥睇高邮城，彷佛十里馀。落日去地远，飞雁与云俱。悠悠思故乡，邈在天南隅。慈亲倚门望，我身犹道途。羁旅岂足恤，但念骨肉疏。何当脱行路，归卧山中庐。
岳阳楼图
作者：陈高
朝代：元

巴陵地殊胜，洞庭波渺绵。层楼碧霄上，雕栏绿树边。想像对图画，游观阻风烟。何由誇黄鹄，凭高望远天。
征妇怨
作者：陈高
朝代：元

征夫出门时，征妇泪垂垂。把酒劝夫饮，执手问归期。归期今已过，更无消息归。朝朝倚楼望，只见雁南飞。
怀交川诸友
作者：陈高
朝代：元

积雨开霁色，和气散微烟。游情陟层巘，凝睇望交川。青天何漠漠，白鸟去翩翩。遥思群彦集，从之路缈绵。
怀友
作者：陈高
朝代：元

作客黄山下，思君汉水滨。愁牵清夜梦，吟瘦老夫身。漂泊谁知我，交游独此人。春来寻小艇，江上问通津。
思亲词
作者：陈高
朝代：元

泪滴东瓯水，思亲欲见难。水流终有尽，儿泪几时乾。
惜别分韵得与字
作者：陈高
朝代：元

江山无行人，天寒况风雨。出门辞友生，情深别良苦。褰衣感缱绻，岂不念留处。高堂想归期，岁月不我与。停舟且勿迫，倾樽出清酤。酒短意更长，含凄我无语。
惩愆
作者：陈高
朝代：元

生晚搆屯蹇，性直离祸尤。禄仕以为养，反贻父母忧。一身被兹累，惩愆岂无由。末才任冗职，奔走内恒羞。斯民困疮痏，鞭挞忍诛求。缓刑志抚字，厉节怀清修。独醒众所忌，谗搆生戈矛。夐然空屋中，经月成淹留。潜栖绝内外，孤坐自吟讴。朝看白日出，夜睹明星流。西风木叶下，四壁蛩声愁。感兹时物变，萧条悲素秋。念昔贤与哲，艰危尚拘幽。夏台曾困汤，羑里乃縻周。屈平忠见放，杨肸贤而囚。缧绁苟非罪，于人吾何雠。知几昧前训，省躬思远猷。安得委天运，吾道方悠悠。
感兴七首
作者：陈高
朝代：元

唐虞邈以远，禹汤亦悠悠。周辙一东狩，王纲遂漂流。春秋更五霸，日日寻戈矛。陵夷逮七国，斯民益无聊。战血满沟堑，杀星入云霄。商君佐嬴秦，变法开田畴。积强至六世，虎视吞诸侯。宰割天下地，郡县罗九州。焚香任法律，儒士咸虔刘。汉皇起丰沛，三尺诛民雠。开基四百年，烈烈壮鸿猷。惜哉英明主，不学遗远谋。一时侩狗徒，赞业非伊周。遂使皇王政，废堕不复修。此机一以失，馀恨空千秋。青山或可移，白石尚可转。志士怀苦心，九死不愿返。首阳饿仁贤，至今激贪愞。汩罗沈楚累，千载悲忠蹇。人生谁不死，身没名贵显。胡为草玄人，美新思苟免。豪家列华第，被金饭珠玉。茅屋耕田夫，衣食常不足。均为羲皇民，胡焉异荣辱。远怀雍熙世，宁复有兹俗。谁与开井田，吾思食其肉。缥缈浮图宫，俨若王者居。列徒二三千，僮仆数百馀。饱食被纨素，安坐谈空虚。秋来入租税，鞭朴耕田夫。不恤终岁苦，徵求尽锱铢。野人不敢怒，泣涕长欷歔。客从北方来，少年美容颜。绣衣白玉带，骏马黄金鞍。捧鞭揖豪右，意气轻丘山。自云金张冑，祖父皆朱幡。不用识文字，二十为高官。市人共咨嗟，夹道纷骈观。如何穷巷士，埋首书卷间。年年去射策，临老犹儒冠。步出城门道，忽见群车驰。车中何所有？文贝光陆离。美娃载后乘，销金灿裳衣。问之何如人？云是官满归。闻者交叹息，清名复奚为。悲风西北来，树木声萧萧。蟋蟀鸣四壁，鸿雁飞层霄。时光忽已异，四序如更徭。人生无百年，转瞩朱颜凋。胡不崇明德，早使勋业昭。空悲千载下，身死名寂寥。
感兴七首·其一
作者：陈高
朝代：元

唐虞邈以远，禹汤亦悠悠。周辙一东狩，王纲遂漂流。春秋更五霸，日日寻戈矛。陵夷逮七国，斯民益无聊。战血满沟堑，杀星入云霄。商君佐嬴秦，变法开田畴。积强至六世，虎视吞诸侯。宰割天下地，郡县罗九州。焚香任法律，儒士咸虔刘。汉皇起丰沛，三尺诛民雠。开基四百年，烈烈壮鸿猷。惜哉英明主，不学遗远谋。一时侩狗徒，赞业非伊周。遂使皇王政，废堕不复修。此机一以失，馀恨空千秋。
感兴七首·其七
作者：陈高
朝代：元

悲风西北来，树木声萧萧。蟋蟀鸣四壁，鸿雁飞层霄。时光忽已异，四序如更徭。人生无百年，转瞩朱颜凋。胡不崇明德，早使勋业昭。空悲千载下，身死名寂寥。
感兴七首·其三
作者：陈高
朝代：元

豪家列华第，被金饭珠玉。茅屋耕田夫，衣食常不足。均为羲皇民，胡焉异荣辱。远怀雍熙世，宁复有兹俗。谁与开井田，吾思食其肉。
感兴七首·其二
作者：陈高
朝代：元

青山或可移，白石尚可转。志士怀苦心，九死不愿返。首阳饿仁贤，至今激贪愞。汩罗沈楚累，千载悲忠蹇。人生谁不死，身没名贵显。胡为草玄人，美新思苟免。
感兴七首·其五
作者：陈高
朝代：元

客从北方来，少年美容颜。绣衣白玉带，骏马黄金鞍。捧鞭揖豪右，意气轻丘山。自云金张冑，祖父皆朱幡。不用识文字，二十为高官。市人共咨嗟，夹道纷骈观。如何穷巷士，埋首书卷间。年年去射策，临老犹儒冠。
感兴七首·其六
作者：陈高
朝代：元
体裁：古风

步出城门道，忽见群车驰。车中何所有，文贝光陆离。美娃载后乘，销金灿裳衣。问之何如人，云是官满归。闻者交叹息，清名复奚为。
感兴七首·其六
作者：陈高
朝代：元

步出城门道，忽见群车驰。车中何所有？文贝光陆离。美娃载后乘，销金灿裳衣。问之何如人？云是官满归。闻者交叹息，清名复奚为。
感兴七首·其四
作者：陈高
朝代：元

缥缈浮图宫，俨若王者居。列徒二三千，僮仆数百馀。饱食被纨素，安坐谈空虚。秋来入租税，鞭朴耕田夫。不恤终岁苦，徵求尽锱铢。野人不敢怒，泣涕长欷歔。
懒拙
作者：陈高
朝代：元

懒拙从人弃，行藏与世违。陶潜辞米去，张翰忆莼归。垂钓贪春水，看花爱夕晖。便须开竹径，还制芰荷衣。
扫室
作者：陈高
朝代：元

日日扫居室，既扫尘复生。性癖颇爱净，去尘心乃清。居间虽少事，处世岂无营。弱子在襁褓，几时堪使令。蹉跎叹光景，困守限户庭。非无四方志，边隅未休兵。遥闻官军出，尽毁徐州城。朱门与碧牖，回首成榛荆。江淮及闽越，寇盗之所经。人民苟全活，奔走不得宁。眷兹蓬庐下，栖迟聊慰情。但当勤洒扫，读书饱藜羹。万事委天运，何必求荣名。
折杨柳
作者：陈高
朝代：元

折杨柳，送别离。朝朝送人远别离，门前杨柳折还稀。今年折杨柳，来岁复生枝。奈何离别子，一去无回时。
新岁忆曾子白
作者：陈高
朝代：元

经月愁闻雨，新年苦忆君。青华为客久，白发著书勤。酒共邻僧饮，蔬从野老分。何时共登眺，整屐待晴云。
春日送别
作者：陈高
朝代：元

昨日相逢今日离，东风回首日迟迟。春深应有梅花在，别后何妨寄一枝。
晚归
作者：陈高
朝代：元

西崦日初没，远树生夕阴。晚步草露湿，独归松径深。入室载言笑，稚子牵衣襟。尊中有浊醪，可以酌复斟。坐来窗牖白，佳月出东林。幽情寄觞咏，适意忘华簪。自得间居理，宁忧外患侵。
晚步
作者：陈高
朝代：元

雨霁野色净，杖策步残阳。度桥寻幽径，沿溪绕西庄。陇麦生微秀，篱菊散清香。行吟来复往，零露忽沾裳。
桥上
作者：陈高
朝代：元

落日清溪上，凉风梓树秋。北来船竟泊，南去水空流。宇宙终无极，干戈未肯休。野人无意绪，独立数归鸥。
棘上双禽
作者：陈高
朝代：元

幽禽并立羽毛齐，日落风寒棘树低。拟待洛阳春色好，牡丹枝上伴莺啼。
汉水赠别也
作者：陈高
朝代：元

瞻彼汉水，其流潺湲。之子于迈，言采其兰。嘤嘤好鸟，集于林间。娟娟美人，可以晤言。我思美人，在汉之涘。秉心允藏，威仪楚楚。聿求厥德，将子是与。慎尔优游，成尔誉处。南山有玉，琢以为琚。北山有梓，规以为舆。君子好脩，始终弗渝。
泊馆头步
作者：陈高
朝代：元

朝发芳林岭，夜依馆头泊。厌兹跋涉劳，怀哉田园乐。生理苦艰难，归耕叹悠邈。贫窭何足忧，甘旨焉所托。栖栖道路中，素心负丘壑。行年三十馀，齿牙半摇落。良由筋骨疲，岂但质衰弱。忧思耿不寐，起观众星白。群鸡鸣江皋，已复戒行客。
游灵山寺
作者：陈高
朝代：元

旧闻海上有神山，今见楼台岛屿间。鳌背千年开佛国，鲸波十里隔人寰。风吹僧影浮杯渡，云送龙身听法还。避世拟从支遁隐，尘簪吾已久投閒。
游雅山寺
作者：陈高
朝代：元

上方殊胜地，长者给孤园。挂壁袈裟净，生阶秀草繁。楼光凝晚照，树色映前村。法食干戈际，真知象教尊。
独客
作者：陈高
朝代：元

独客悲清夜，高秋托异乡。月侵窗影白，风度角声长。野战生新鬼，边烽照近疆。归耕吾计决，不必问行藏。
独望
作者：陈高
朝代：元

独望东南日向晡，风高雪尽雁行孤。青山天际连于越，白水秋来满太湖。海内干戈犹烂熳，舍西园圃近荒芜。文章未必能经世，深愧飘蓬岁月徂。
留别诸友分韵得日字
作者：陈高
朝代：元

寒色满大江，北风吹落日。停舟别诸彦，中怀抱湮郁。夤缘结金兰，深固比胶漆。佳会不可常，岁晏政寥慄。居者成淹留，行者念家室。分携在俄顷，东西永相失。俯视流波去，仰看飞鸟疾。人生如浮萍，乾坤渺萧瑟。
病中遣怀·其二
作者：陈高
朝代：元

久卧思登眺，扶衰谩倚楼。山红斜日映，江白晚烟浮。行直书空雁，帆欹入浦舟。病身惭食禄，长羡五湖游。
病中遣怀二首
作者：陈高
朝代：元

卧病玄冬半，羁栖碧海边。风尘方满野，戎马已经年。下邑供军食，何时发漕船。薄才无寸补，自合赋归田。生理居官废，空闻禄代耕。仆嫌裘褐敝，妻笑甑尘生。欲去乾坤窄，无成岁月更。故人清要地，应解树勋名。
病中遣怀二首·其一
作者：陈高
朝代：元

卧病玄冬半，羁栖碧海边。风尘方满野，戎马已经年。下邑供军食，何时发漕船。薄才无寸补，自合赋归田。
病中遣怀二首·其二
作者：陈高
朝代：元

生理居官废，空闻禄代耕。仆嫌裘褐敝，妻笑甑尘生。欲去乾坤窄，无成岁月更。故人清要地，应解树勋名。
白头吟
作者：陈高
朝代：元

试听《白头吟》，慢饮尊中酒。古来悲白头，人情苦难久。结发为夫妻，百年期白首。容颜衰落相弃捐，何况君臣与朋友。汉高宽大主，萧何开国功。谗言一以入，几死天狱中。陈馀与张耳，刎颈同生死。一朝争相印，雠雠世无比。周文吕望不再见，管鲍结交宁复闻。玄德孔明若鱼水，胶漆孰如雷与陈。斯人自此一以少，今世求之更无有。谈笑寻戈矛，那能托身后。听我歌，歌《白头》。劝君饮，君莫愁。日月有时而剥蚀，世态谁能终不易。
禽名诗
作者：陈高
朝代：元

游子归心切，提壶看落红。告天天不语，愁杀白头翁。
种橦花
作者：陈高
朝代：元

炎方有橦树，衣被代蚕桑。舍西得閒园，种之漫成行。苗生初夏时，料理晨夕忙。挥锄向烈日，洒汗成流浆。培根浇灌频，高者三尺强。鲜鲜绿叶茂，灿灿金英黄。结实吐秋茧，皎洁如雪霜。及时以收敛，采采动盈筐。缉治入机杼，裁剪为衣裳。禦寒类挟纩，老稚免凄凉。豪家植花卉，纷纷被垣墙。于世竟何补，争先玩芬芳。弃取何相异，感物增惋伤。
红叶
作者：陈高
朝代：元

片片染秋霜，枝枝映夕阳。纵饶红胜锦，只是恼愁肠。
绝句二首
作者：陈高
朝代：元

地湿泉流础，庭虚石卧云。井阑行小蚁，蛛网挂飞蚊。云合虹腰断，风回两脚斜。浅滩屯宿鹭，高树竞栖鸦。
绝句二首·其一
作者：陈高
朝代：元

地湿泉流础，庭虚石卧云。井阑行小蚁，蛛网挂飞蚊。
绝句二首·其二
作者：陈高
朝代：元

云合虹腰断，风回两脚斜。浅滩屯宿鹭，高树竞栖鸦。
羁思十首次谢纯然韵
作者：陈高
朝代：元

霜风吹帽发全枯，多病兼愁懒步趋。身寄他乡年又尽，吟看衰草日将晡。故园消息沈天表，旧日交游隔海隅。祇有浊醪堪遣兴，拟从邻舍典罗襦。夜中见月浑忘寐，晓起看山祇独吟。那得文章垂不朽，已知衰老故相侵。天寒大泽龙蛇蛰，岁晚荒郊雨雪深。有客可人吾邑子，往来时得一开襟。淮西盗贼成群起，攻夺城池杀害多。保障谁能为尹铎，折冲未见有廉颇。南来羽檄时时急，北向官军日日过。贾谊治安空有策，九重深远欲如何？落木飞鸿冬月暮，短衣乌帽五湖滨。思亲夜夜生归梦，作客年年笑此身。犬吠竞猜南越雪，莺啼未听上林春。世间谁是知音者？青眼相看只故人。
羁思十首次谢纯然韵·其一
作者：陈高
朝代：元

霜风吹帽发全枯，多病兼愁懒步趋。身寄他乡年又尽，吟看衰草日将晡。故园消息沈天表，旧日交游隔海隅。祇有浊醪堪遣兴，拟从邻舍典罗襦。
羁思十首次谢纯然韵·其三
作者：陈高
朝代：元

淮西盗贼成群起，攻夺城池杀害多。保障谁能为尹铎，折冲未见有廉颇。南来羽檄时时急，北向官军日日过。贾谊治安空有策，九重深远欲如何？
羁思十首次谢纯然韵·其二
作者：陈高
朝代：元

夜中见月浑忘寐，晓起看山祇独吟。那得文章垂不朽，已知衰老故相侵。天寒大泽龙蛇蛰，岁晚荒郊雨雪深。有客可人吾邑子，往来时得一开襟。
羁思十首次谢纯然韵·其四
作者：陈高
朝代：元

落木飞鸿冬月暮，短衣乌帽五湖滨。思亲夜夜生归梦，作客年年笑此身。犬吠竞猜南越雪，莺啼未听上林春。世间谁是知音者？青眼相看只故人。
自明回温留寓郡城不得遂归田之愿述怀有作
作者：陈高
朝代：元

西风落叶送清秋，力疾凭栏寄远愁。政慕陶潜归栗里，翻为王粲客荆州。山峰近郭东西起，江水通潮日夜流。景物年年只依旧，独怜华发鬓边稠。
芦沟晓月图
作者：陈高
朝代：元

芦沟桥西车马多，山头白日照清波。毡庐亦有江南妇，愁听金人出塞歌。
药名诗
作者：陈高
朝代：元

丈夫怀远志，儿女苦参商。过海防风浪，何当归故乡。
落日
作者：陈高
朝代：元

秋郊惨淡落日微，西风萧萧吹客衣。残霞红叶自相映，独鹤孤鸿何处归。中州尘暗鼓鼙急，沧海浪高舟楫稀。回首东山月未上，怪看星影弄辉辉。
落梅曲
作者：陈高
朝代：元

梅花开满枝，无奈晓风吹。风吹花落尽，争似未开时。花开终有落，非关晓风恶。愁杀爱花人，城头复吹角。
藏春亭
作者：陈高
朝代：元

细听流莺宛转歌，对花不饮奈春何。日斜醉卧阶前草，不觉沾衣柳絮多。
观湖
作者：陈高
朝代：元

胜日携佳友，出郊眺长湖。积波何微茫，巨浪争奔趋。隐耳惊万雷，喧空撼千夫。上下宇宙混，东西垠堮无。皛淼浸百里，彷佛吞三吴。坤舆坼不合，鳌极倾莫扶。晶光浴秋日，簸弄琉璃珠。蜿蜒吴中山，黛色青模糊。夫椒据其左，林屋在南隅。风前渔舸并，烟际归帆孤。幽浦出菱芡，浅渚生葭芦。濯濯见白鸟，汎汎浮青凫。双眸劳应接，宿酲为之苏。倚树兴不浅，哦诗神欲徂。念昔天地辟，水府开玄都。禹功定震泽，周官书具区。于今几千载，灌浸无时枯。吴越争战地，废兴等摴蒲。嗟我与诸君，胜览得自娱。不须感今古，临风且倾壶。
谢戴文瑰佥院惠草帽
作者：陈高
朝代：元

细结夫须染色新，使君持赠意偏真。玉川便易煎茶帽，元亮还抛漉酒巾。影堕水波浮晚照，黑遮霜鬓隔秋尘。深惭欲报无琼玖，感戴宁忘拂拭频。
赠周元帅
作者：陈高
朝代：元

经济人才重，功名伯仲齐。驱驰朝上马，感激夜闻鸡。海漕输燕北，王师出陜西。櫜弓今日有，更望抚遗黎。
赠星士陈光大
作者：陈高
朝代：元

底用里粮去远游，只将奇术动公侯。京都春色浓如酒，三月莺花满御沟。
赠章以元昆仲
作者：陈高
朝代：元

相见谈经史，江楼坐夜阑。风声吹屋响，灯影照人寒。俗薄交游尽，时危出处难。衰年逢二妙，亦得闷怀宽。
迁居
作者：陈高
朝代：元

迁居城南村，幽情意所适。室庐颇虚敞，结构自畴昔。倒桧护周垣，修竹荫奇石。涓涓井泉清，霭霭檐云白。去郭二三里，迥与嚣尘隔。于兹载寝兴，朝暮靡所迫。读书南窗下，奉食老亲侧。褰裾戏童稚，煮茗待宾客。身閒贫亦佳，机忘心已寂。旋种园中蔬，春叶庶堪摘。时危幸安处，生理宁复识。虽非旷达夫，玩世聊自得。
过冯公岭
作者：陈高
朝代：元

绝壁倚霄汉，千峰势如驰。何年五丁士，凿石连天梯。萦纡不可上，髣髴登峨眉。白石齧我足，霜风吹我衣。前途政迢递，我已筋力疲。寒花道傍开，幽鸟林间啼。彷徨俯自慰，少憩日已西。浮生浪奔走，困踣胡尔为。他年履坦道，慎勿忘崄巇。
过广福寺石屏山房怀曾子白修撰陈伯清侍讲
作者：陈高
朝代：元

游行滞春雨，憩息依禅林。寺门闭寥阒，崖石耸嵚崟。幽禽飞复止，修竹何森森。赏寂屏尘虑，观空起遐心。分榻坐云影，巡廊步晚阴。缅怀玉堂彦，曾此共登临。惆怅抚遗迹，石径苍苔深。
过李家坑
作者：陈高
朝代：元

鸟道高千丈，云山入万重。汗流愁赤日，力倦倚青松。群仆频相失，行人竟不逢。田家何处有，僧寺隔前峰。
近山轩燕集
作者：陈高
朝代：元

幽轩近青山，层檐荫高木。兹晨天气佳，凉雨破袢燠。鸣蝉度新声，丛蕙散馀馥。几席具陈列，笾豆进殽蔌。故人吴中归，举酒喜相属。微酣各忘形，起坐命棋局。好乐初匪荒，笑语胜丝竹。人生百年内，光景犹转毂。况当艰虞际，欢会情愈笃。酒阑复何言，长歌《紫芝曲》。
送兴童都事还京
作者：陈高
朝代：元

日照离筵酒，风吹去客舟。不如东海水，相送到神州。
送别
作者：陈高
朝代：元

平生几两屐，丘壑每穷探。访鹤青田曲，穿云雁荡南。老成群辈服，姓氏众人谈。相见复相别，题诗兴不堪。
送牛德大
作者：陈高
朝代：元

四月西湖景最奇，使臣行役到家时。画船载酒轻轻荡，红袖笼笙细细吹。
送益上人
作者：陈高
朝代：元

一雨新秋爽，千山细路遥。林泉归此日，天地飒惊飙。访鹤穿松树，观鱼俯石桥。幽栖输尔乐，高隐肯予招。
送胡希元归江西
作者：陈高
朝代：元

落日乌纱帽，西风白布裘。吏才兼翰墨，羁旅亦风流。听雨留僧寺，看云忆故丘。他乡同泛梗，那忍送归舟。
送郑汝玉归莆关
作者：陈高
朝代：元
体裁：诗

莆关深入海东南，日出先看曙色酣。李愿归耕盘谷土，杜陵思乐百花潭。到家三月山矾白，入馔千林竹笋甘。愧我天涯尚羁旅，乡愁因尔不能堪。
送陆有章分题得巽山
作者：陈高
朝代：元

巽山如层台，积翠俯城郭。古木秀松槠，玄鸟隐楼阁。雨散飞素云，风静语丹鹤。游人日跻攀，杖屦相绎络。陆郎吴中来，雅志好丘壑。哦诗松间题，携酒石上酌。我性亦爱山，方期结幽约。兹焉送子去，登陟惨不乐。远别已伤怀，真境况寥落。伫立睇大江，孤舟入冥邈。
郊行
作者：陈高
朝代：元

郊行日迟迟，风和气维穆。沟渠水方涨，陇麦秀以绿。荒村兵燹馀，萧条数家屋。农人重田事，偶耕及春燠。老妇饷其夫，稚子饭黄犊。我本疏散人，出游靡拘束。已无簪缨累，但望禾黍熟。逍遥乐吾生，奚复忧荣辱。
重登近山楼
作者：陈高
朝代：元

羁旅归来日，危楼得再登。山如前岁好，云向小窗凝。种朮看今长，藏书比旧增。题诗成感慨，老我愧何能。
雨中有怀李申伯杨彦祥二文友
作者：陈高
朝代：元

幽室隐几卧，觉来闻雨声。开窗土痕湿，井边春草生。旅寓惜芳草，閒居抱幽情。美人期不至，谁与共持觥。相思巷南北，如隔万里城。
青田山房为刘养愚赋
作者：陈高
朝代：元

幽幽青田山，积翠高千寻。大溪经其南，白云在山阴。下有隐者居，卜筑邃以深。开门面石壁，结构依松林。墙古薜荔长，砌閒苔藓侵。檐间戏驯鹿，户外鸣幽禽。花卉春佳冶，竹木夏萧森。秋宵月照牖，冬晨雪明岑。尘坌讵能到，车马绝过临。其中何所有，乃有书与琴。逍遥足忘世，俯仰可娱心。酒熟聊自醉，兴来时独吟。永谢城市喧，何用怀缨簪。
题中峰楼
作者：陈高
朝代：元

中峰之楼风景幽，山花满屋翠云流。海天日出蓬莱近，月夜烟清沆瀣浮。溪上松阴归晚鹤，檐前花树语春鸠。齐川渺渺黄尘里，此日登临是胜游。
题临清亭
作者：陈高
朝代：元

幽亭瞰清泚，翠巘环嵚崟。涵波栏槛净，绕檐花木深。游鱼弄微影，好鸟度轻音。欢乐酬芳景，欣然会赏心。
题太白纳凉图
作者：陈高
朝代：元

六月炎天飞火乌，土焦石烁河流枯。迩来衰病更畏热，呼叫欲狂挥汗珠。饮冰嚼藕废朝夕，小室如炉眠不得。閒将图画悬四壁，漫想深山好泉石。就中此图尤绝奇，青林飞瀑吹凉飔。何人展席坐苍藓，乃是谪仙初醉时。露顶裸裎投羽扇，仰看云生白成练。松阴如雨毛骨寒，岂识人间袢促倦。祇今匡庐道阻修，雁荡天台近可游。便欲致身丘壑里，挂巾石壁继风流。
题子昂折枝竹
作者：陈高
朝代：元

帝子啼痕湿，湘江暮雨寒。绝怜樵采后，留得一枝看。
题山居图
作者：陈高
朝代：元

层峦积翠色，中有嘉树林。幽人此避世，结屋山之阴。携琴出山去，独怀千古心。知音不可见，归路白云深。
题画
作者：陈高
朝代：元

华盖群峰雁荡南，斜阳雨过碧于蓝。秋风八月凉堪倚，拄杖穿云看石楠。
题画
作者：陈高
朝代：元

天高白露下，空山秋寂寥。寻真入谷口，幽景如见招。白石可砺齿，古木堪悬瓢。为爱琅玕净，不知归路遥。
题画二首
作者：陈高
朝代：元

茅舍雪初消，幽窗夜方静。美人期不来，月照梅花影。愁来生白发，问尔复何愁？应被春光恼，多情雪满头。
题画二首·其一
作者：陈高
朝代：元

茅舍雪初消，幽窗夜方静。美人期不来，月照梅花影。
题画二首·其二
作者：陈高
朝代：元

愁来生白发，问尔复何愁？应被春光恼，多情雪满头。
题花竹翎毛·其一
作者：陈高
朝代：元

棠梨三月吐花齐，布谷飞来树上啼。想见小园微雨过，春光都在石栏西。
题花竹翎毛二首
作者：陈高
朝代：元

梨花沐雨带娇羞，独立枝间一鸟幽。若遣美人初睡起，定应无处著春愁。乾坤寥落岁将阑，竹叶梅花独好看。可惜幽禽栖不稳，霜风日暮羽毛寒。
题花竹翎毛二首·其一
作者：陈高
朝代：元

梨花沐雨带娇羞，独立枝间一鸟幽。若遣美人初睡起，定应无处著春愁。
题花竹翎毛二首·其二
作者：陈高
朝代：元

乾坤寥落岁将阑，竹叶梅花独好看。可惜幽禽栖不稳，霜风日暮羽毛寒。
题菘菜图
作者：陈高
朝代：元

栗里园荒旧日归，手栽菘菜雨根肥。只今客里看图画，惆怅红尘满目飞。
题蟹
作者：陈高
朝代：元

昔年作客到淮阳，饱食霜鳌一尺长。几度淮西橙子熟，樽前空对菊花香。
食莲词寄同年诸公
作者：陈高
朝代：元

晓食盘中莲，忽思水中藕。莲菂苦如荼，藕甘能爽口。甘苦虽不同，同生泥水中。得藕荐笾实，采莲归药笼。奈何莲有菂，贵人终不食。藕丝虽长难系莲，莲抱苦心空自怜。
题按仙楼
作者：陈鱼村
朝代：元
体裁：七言律诗

五老峰前第一山，天开绿野待公闲。令威白鹤重来日，老子青牛又度关。花木四时三月里，楼台一簇五云间。我来便有凌风想，为问先生觅大还。
一煞·身似水上萍，命如風內燭，月初圓又被陰雲布。藍橋下水波濤萬丈
作者：陳克明
朝代：元

浸了海嶠，ビ廟火烈焰千層接著太虛，兩樁兒本是無情物。玉簪折何時再接，冰絃斷甚日重續？。
上小樓·也是我今生分福，多管是前生合注。那裡也畫眉張敞，擲果潘安，
作者：陳克明
朝代：元

傅粉平叔？不弱如待月張生，偷香韓壽，謁漿崔護？則我這孤辰運命該天數。
中呂·粉蝶兒怨別
作者：陳克明
朝代：元

畫閣蕭疏，那裡也玉堂人物，間別來音信全無。拆鸞凰，分鶯燕，生離開比目。悶懨懨瘦損肌膚，粉慵施朱唇懶注。
么篇·愁和悶眼倦開，悶和愁眉怎舒？愁的是情思昏昏，神魂飄蕩，鬼病
作者：陳克明
朝代：元

揶揄。悶連著華獄三峰，巫山十二，黃河九曲，則我這骨捱捱命歸泉路。
十二月·四時景光陰迅速，更和這秋景蕭疏。疏剌剌風搖翠竹，淅零零雨
作者：陳克明
朝代：元

灑蒼梧。畫簷間玎玎噹噹鐵馬，戍樓中滴滴點點銅壺。
堯民歌·呀，我恰才望夫山上問個實虛，他可在竹林寺裡寄情書？多管在
作者：陳克明
朝代：元

秦樓謝館笑歡娛，柳陌花街戀嬌姝。躊躕，薄情忒狠毒，因此上扯碎了姻緣簿。
尾聲·漢相如有朝歸故鄉，卓文君多曾親見睹？一星星自把衷腸訴，將我
作者：陳克明
朝代：元

這受過的淒涼慢慢的數。
普天樂·意緋徊，心憂慮。知他在科場應舉，翰院遷除？崢嶸在畫閣中，
作者：陳克明
朝代：元

顯耀在蘭堂處。閃的人冷冷清清捱朝暮，想薄情負我何辜？撲簌簌兩行淚珠，悶懨懨九分病苦，氣絲絲一口長吁。
紅繡鞋·愁寂莫縈牽腸肚，病懨懨瘦損了身軀，則我這鬢雲松意懶甚時梳。
作者：陳克明
朝代：元

茶飯上無些滋味，針指上減了些工夫，塵蒙了七絃琴冷了雁足。
耍孩兒·趕蘇卿何處雙通叔？到做了三不歸離魂倩女。想當日碧桃花下鳳
作者：陳克明
朝代：元

鸞雛，山和水阻隔著萬里程途。山隱隱繞天涯怎覓青鸞信？水茫茫淹海角難尋錦鯉書，兩般兒無歸路。桃源洞墨雲荏苒，武陵溪煙水模糊。
醉春風·這些時縷帶盡了三分，羅裙掩過半幅。臨行時曾說幾時回，我與
作者：陳克明
朝代：元

你數，數。去時節正遇著春分，回來時必然夏至，到如今又過了秋暮。
醉高歌·更闌香冷金爐，夜靜燈殘畫燭。今宵有夢歸何處，那裡也吹蕭伴
作者：陳克明
朝代：元

侶？。
么·情郎去後添寂寞，盼佳期無始末。這一雙業眼斂秋波，兩葉愁眉蹙翠
作者：陳子厚
朝代：元

蛾，淚滴胭脂添玉顆。
出隊子·傷心無奈，遣離人愁悶多。見銀臺絳蠟盡消磨，玉鼎無煙香燼火，
作者：陳子厚
朝代：元

燭滅香消怎奈何？。
尾·著我倒枕捶床怎生臥？到二三更暖不溫和，連這沒人情的被窩兒也奚
作者：陳子厚
朝代：元

落我！。
呂翁祠
作者：陳孚
朝代：元

山形天矯蒼精劍，日氣曈曚紫磨丹。
度盡世人人不識，青煙起處是邯鄲。
瓊花圖
作者：陳孚
朝代：元

荒棘萋萋后土宮，芳根已逐彩雲空。
男兒別有揚州淚，不爲瓊花滴曉風。
謝友人惠犀皮胡瓶
作者：陳庚
朝代：元

靈犀鱗甲鴟夷腹，塊土能奇詫善埏。
器似虞陶知不窳，規同莊埴巧成圓。
雕鎸尚喜兼文質，空洞祇堪容聖賢。
於一器中求不器，願珍嘉惠比韋弦。
輓趙秋曉·其一
作者：陳庚
朝代：元

泮水題名記，靈光獨此翁。
褎衣雋曼倩，折角郭林宗。
湖海襟期別，風濤患難同。
斯人寧復得，些罷涕無從。
輓趙秋曉·其三
作者：陳庚
朝代：元

取友慚何益，論昏不厭貧。
亦公自爲德，而我竟奚因。
事巧緣何淺，言深死已瀕。
枕邊呼別意，生死見情真。
輓趙秋曉·其二
作者：陳庚
朝代：元

客至支筇出，俱云步履强。
禮猶尚筋力，病忍謂膏肓。
此別終千古，相陪苦一霜。
蕭蕭亭畔柳，回首重淒凉。
中呂·山坡羊
作者：陳草菴
朝代：元

伏低伏弱，裝呆裝落，是非猶自來著莫。任從他，待如何？天公尚有妨農過，蠶怕雨寒苗怕火。陰，也是錯；晴，也是錯。身無所幹，心無所患，一生不到風波岸。祿休幹，貴休攀，功名縱得皆虛幻，浮世落花空過眼。官，也夢間；私，也夢間。林泉高攀，齏鹽貧過，官囚身慮皆參破。富如何？貴如何？閒中自有閒中樂，天地一壺寬又闊！東，也在我；西，也在我。青霄有路，黃金無數，勸君萬事從寬恕。富之餘，貴也餘，望將後代兒孫護，富貴不依公道取。兒，也受苦；孫，也受苦。繁華般弄，豪傑陪奉，一杯未盡笙歌送。恰成功，早無蹤，似昨宵一枕南柯夢，人世枉將花月寵。春，也是空；秋，也是空。有錢有物，無憂無慮，賞心樂事休辜負。百年虛，七旬疏，饒君更比石崇富，閤眼一朝天數足。金，也換主；銀，也換主。風波實怕，唇舌休掛，鶴長鳧短天生下。勸漁家，共樵家，從今莫講賢愚話，得道多助失道寡。賢，也在他；愚，也在他。陰隨陰報，陽隨陽報，不以其道成家道。枉劬勞，不堅牢，錢財人口皆凶兆，一旦禍生福怎消？人，也散了；財，也散了。須教人倦，須教人怨，臨危不與人方便。吃腥羶，著新鮮，一朝報應天公變，行止不依他在先。飢，也怨天；寒，也怨天。休爭閒氣，休生不義，終身孝悌心休退。去他疑，俺人非，得官休倚官之勢，家富莫驕貧莫恥。天，也順你；人，也順你。官資新受，功名將就，折腰為在兒曹彀。賦歸休，便抽頭，黃花恰正開時候，籬下自教巾漉酒。功，也罷手；名，也罷手。三閭當日，一身辭世，此心倒大無縈繫。氵屈其泥，啜其ㄤ，何須自苦風波際，泉下子房和范蠡。清，也笑你；醒，也笑你。爭誇聰慧，爭誇手藝，乾坤一渾清濁氣。察其實，不能知，時間難辨魚龍輩，只到禹門三月裡。龍，也認得；魚，也認得。生涯雖舊，衣食足夠，區區自要尋生受。一身憂，一心愁，身心常在他人彀，天道若能隨分守。身，也自由；心，也自由。天於人樂，天於人禍，不知此個心何若？嘆蕭何，反調唆，未央宮罹惹韓侯過，千古史書難改抹。成，也是他；敗，也是他。晨雞初叫，昏鴉爭噪，那個不去紅塵鬧？路迢遙，水迢迢，功名盡在長安道，今日少年明日老。山，依舊好；人，憔悴了。愁眉緊皺，仙方可救，劉伶對面親傳授。滿懷憂，一時愁，錦封未拆香先透，物換不如人世有。朝，也媚酒；昏，也媚酒。風流人坐，玻璃盞大，採蓮學舞新曲破。飲時歌，醉時魔，眼前多少秋毫末，人世是非將就我。高，也亦可；低，也亦可。新修宅院，多開門面，要圖久遠兒孫佃。恣專權，橫堆錢，更臨危不與人方便，一日過深業貫滿。天，也降愆；人，也做冤。江山如畫，茅簷低廈，婦蠶繅、婢織紅、奴耕稼。務桑麻，捕魚蝦，漁樵見了無別話，三國鼎分牛繼馬。興，休羨他；亡，休羨他。風波時候，休教遙受，少年場上堪馳聚。酒盈甌，錦纏頭，休令人老花殘候，花退落紅人皓首。花，也自羞；人，也自羞。淵明圖醉，陳摶貪睡，此時人不解當時意。志相違，事難隨，不由他醉了ぴ睡，今日世途非向日。賢，誰問你？愚，誰問你？花開花謝，燈明燈滅，百年夢覺莊周蝶。興時節，快活些，明朝綠鬢添霜雪，石氏鄧通今謾說。人，不見也；錢，不見也。堯民堪訝，朱陳婚嫁，柴門斜塔葫蘆架。沸池蛙，噪林鴉，牧笛聲裡牛羊下，茅舍竹籬三兩家。民，田種多；官，差稅寡。紅塵千丈，風波一樣，利名人一似風魔障。恰餘杭，又敦煌，雲南蜀海黃茅瘴，暮宿曉行一世妝。錢，金數兩；名，紙半張。塵心撇下，虛名不掛，種園桑棗團茅廈。笑喧譁，醉麻查，悶來閒訪漁樵話，高臥綠陰清味雅。栽，三徑花；看，一段瓜。
句
作者：陵希惠
朝代：元

丹崖雪窦相掩映，一枝北走如翔龙。白云输雨出深谷，苍松倚壁来清风。
赋郭用和所藏古镜
作者：陵希惠
朝代：元

汉皇蛇剑穿屋飞，伯禹神鼎沦泗涯。鲸翻鳌转总陵谷，此鉴零落何足疑。团团知是谁家物，偶向耕夫春陇得。苔昏土蚀篆文微，消尽清光质如有。忆昔清光未泯时，玉台鞶带生光辉。白发几挥豪杰泪，青娥曾照婵娟啼。汾阳诸孙诚好古，床上书连只环堵。闻之不惜抱衾裯，岂为深闺照媚妩。愿君试觅负局生，炯然秋月高堂明。一点莫遣飞埃侵，万古不灭如此心。
题董泰初长江伟观图
作者：陶定理
朝代：元
体裁：七言律诗

浩浩长江胜槩雄，画图形势记馀踪。中流荆楚逾千里，对峙金焦插两峰。天际水光浮日月，山连云气拥虬龙。北游犹忆扬州梦，潮落西津听晚钟。
古诗二首
作者：陶应雷
朝代：元

晨选期门士，大猎南山阳。白日照旌旗，咫尺临清光。之子才且武，结发在戎行。控弮拉罴虎，馀勇殊未央。回车宴五柞，举烽令行觞。禾黍被中野，松柏生高冈。借问何所思，所思在冀方。彼美冀方士，安得同翱翔。峨峨切云冠，奕奕夫容剑。扬扬徒旅繁，济济驾紫燕。行行向双阙，去上未央殿。君明臣亦良，四海皆清晏。斋房多灵芝，郊薮凤凰见。群臣亦何为，称功劝封禅。中夜整冠带，览彼明月光。屏营不能寐，忧心独怦怦。危坐待月发，牵牛直南荣。盈庭树兰蕙，芬香日凋零。客行随所适，感物怀故乡。朝发雁门道，夕入兰台宫。佳宾会若云，列鼎吹笙簧。终岁极燕乐，保己有馀庆。仙人降瑶席，风露清坛场。朗咏玉书文，遥上绿云章。阊阖启中夜，五色垂景光。霓旌导绛节，授以长生方。湛然守中扃，不迎亦不将。琼浆酌天和，玉芝茹春香。手种蟠桃花，坐待三千霜。相从广成子，鸾鹄参翱翔。
古诗二首·其一
作者：陶应雷
朝代：元

晨选期门士，大猎南山阳。白日照旌旗，咫尺临清光。之子才且武，结发在戎行。控弮拉罴虎，馀勇殊未央。回车宴五柞，举烽令行觞。禾黍被中野，松柏生高冈。借问何所思，所思在冀方。彼美冀方士，安得同翱翔。峨峨切云冠，奕奕夫容剑。扬扬徒旅繁，济济驾紫燕。行行向双阙，去上未央殿。君明臣亦良，四海皆清晏。斋房多灵芝，郊薮凤凰见。群臣亦何为，称功劝封禅。中夜整冠带，览彼明月光。屏营不能寐，忧心独怦怦。危坐待月发，牵牛直南荣。盈庭树兰蕙，芬香日凋零。客行随所适，感物怀故乡。朝发雁门道，夕入兰台宫。佳宾会若云，列鼎吹笙簧。终岁极燕乐，保己有馀庆。
辛未六月盛暑中过翼然亭小寐
作者：陶应雷
朝代：元
体裁：七言绝句

拂枕松风卧翼然，梦回那信是炎天。泉声只在桃花下，一似庐山听雨眠。
长门怨十二首·其一
作者：陶应雷
朝代：元
体裁：七言绝句

拜月香残独掩扉，玉阶风叶断肠时。羊车知又向何处，空自将盐洒竹枝。
长门怨十二首·其七
作者：陶应雷
朝代：元
体裁：七言绝句

垂柳阴阴正日长，波澄太液午风凉。应知避暑披香殿，薄命无由侍玉皇。
长门怨十二首·其三
作者：陶应雷
朝代：元
体裁：乐府曲辞

惭问金舆过凤池，绿云斜亸晓妆迟。试陪杏苑寻双蕊，暗卜东皇属阿谁。
长门怨十二首·其九
作者：陶应雷
朝代：元
体裁：七言绝句

飞琼冷入画檐深，龙麝重熏翡翠衾。手撚梅花肠欲断，不辞买赋费千金。
长门怨十二首·其二
作者：陶应雷
朝代：元
体裁：乐府曲辞

拟摘梅花贴鬓娇，未曾掠削早无聊。承恩不似金盘雪，得到龙屏暖处消。
长门怨十二首·其五
作者：陶应雷
朝代：元
体裁：七言绝句

玉街月映水晶宫，何日承恩浥露浓。天上佳期犹有准，一年一度定相逢。
长门怨十二首·其八
作者：陶应雷
朝代：元
体裁：七言绝句

宝殿传呼宴凤楼，一天明月桂花秋。此时谁舞霓裳曲，寂寞深宫祇自愁。
长门怨十二首·其六
作者：陶应雷
朝代：元
体裁：七言绝句

沉香亭畔百花开，知是君王宴赏来。遥听箫韶声九奏，何时得奉万年杯。
长门怨十二首·其十
作者：陶应雷
朝代：元
体裁：七言绝句

脉脉无言傍镜台，晓妆应妒小桃腮。自怜不及双飞燕，几入昭阳深处回。
长门怨十二首·其十一
作者：陶应雷
朝代：元
体裁：乐府曲辞

风度荷花小殿香，浅沙依旧浴鸳鸯。御书翠扇恩犹在，偏忆金舆夜纳凉。
长门怨十二首·其十二
作者：陶应雷
朝代：元
体裁：七言绝句

仙桂花开月渐明，恼人心碎是蛩声。不禁枕畔梧桐落，欲梦君王梦不成。
长门怨十二首·其四
作者：陶应雷
朝代：元
体裁：七言绝句

水殿风生暑气微，翠娥新宠实忘归。谁知寂寞朱帘里，卧听笙歌半掩扉。
次赵松壑赠别韵
作者：陶景威
朝代：元
体裁：七言律诗

销声息影寄岩阿，已分衰迟井不波。陶令田园祗自种，翟公门户竟谁过。帆开江上碧云合，愁满阶前红叶多。莫谓长才终逆旅，会将经济佐常何。
示朱氏表侄兄弟
作者：陶景威
朝代：元
体裁：七言律诗

少壮驰驱意气豪，曾从甥馆接时髦。故家文献逢联璧，弈世衣冠叹二毛。正尔管宁甘白帽，不应范叔恋绨袍。山中回首皆陈迹，痛饮惟须读楚骚。
赋尹氏澹饭斋
作者：陶植
朝代：元

食澹神自清，甘肥成疢疾。吁嗟口腹徒，奢味无穷极。嘉馔必候鲭，骈罗方丈席。过此三寸喉，芬芳竟何益。尹君和靖孙，传家守清白。官虽列华要，励志常冰蘖。箪食与豆羹，泰然对宾客。吾徒山泽癯，何惭枯槁质。书此澹饭斋，洗心聊自饬。
送魏司业出守姑苏
作者：陶谊
朝代：元
体裁：七言律诗

东吴父老候麾旌，皂盖朱旖五马荣。名郡暂须烦魏相，诸生久恨失阳城。麟符剖玉君恩重，燕寝凝香吏牍清。指日徵黄下丹诏，又看环佩入承明。
南呂·一枝花悔悟
作者：陸登善
朝代：元

春風柳吐金，夏日荷鋪錦。秋蟾輝碧漢，冬雪老遙岑。四季光陰，終日尋芳飲，奇化選揀簪。曾共知音，受用了些雲屏月枕。
尾·眠花臥柳性全禁，惜玉憐香心再不侵。假若普救寺麗春園待則甚？自
作者：陸登善
朝代：元

今，自今，把這俏倬家風脫與您。
梁州·也曾腿廝壓齊聲兒和曲，頭廝頂難字兒閒吟。番思年少如春夢。傳
作者：陸登善
朝代：元

書寄簡，剪髮捻沉。盟山誓海，解佩移簪。也曾待佳期到夜半更深，度良宵翠被鴛衾。如今腆著臉百事兒妝憨，低著頭凡事兒撒吞，睜著眼所事推病。聰明，待怎？藍橋一任洪波浸，但飽暖且則恁。始覺從前枉用心，再不追尋。
游茅山
作者：雅尔噶鼐
朝代：元
体裁：七言律诗

大茅峰顶神仙府，石径崎岖几屈盘。老兔幻来呈玉印，蛰龙飞去赖金丹。乔松白鹤天坛远，流水碧桃仙洞寒。何处吹笙明月下，珊珊环佩欲骖鸾。
题破窗风雨图
作者：雅干
朝代：元
体裁：七言律诗

幽人高卧窗仍破，其奈萧萧风雨何。寒袭书帷秋气重，润侵衣桁夕阳多。挑灯看剑闻鸡舞，贳酒连床待客过。不道有人青琐内，春风随梦入南柯。
上执政四十韵
作者：雅琥
朝代：元

圣主飞龙日，求贤似拾珍。典谟皆故老，登用必元臣。日月当黄道，风云拥紫宸。华封归帝力，寿域囿吾民。旭旭时将旦，熙熙物自春。唐虞风未远，邹鲁俗还淳。往者三灵坠，扶持赖有人。斩鲸清海沸，炼石补天迍。工鲧趋刑辟，皋夔起隐沦。明公辞政久，首诏趣装频。渴慰苍生望，饥怜赤子贫。朝阳先睹凤，春历正书麟。总代天成化，俱为政入神。五朝居辅弼，三世掌经纶。皇眷恩波阔，玄功德泽均。房谋兼杜断，萧律继曹遵。历法羲经秘，书文颉篆新。山河由秉笔，社稷在垂绅。众水宗南渤，诸星拱北辰。济为舟楫重，任托股肱亲。玉烛调元气，金枢运大钧。都俞闻密赞，谏论喜重陈。声教流沙外，讴歌碣石滨。乌台分绣斧，凤诏继华茵。练达时无匹，公忠世绝伦。栋梁支大厦，柱石表重闉。天下皆桃李，人间静棘榛。中台方正席，东阁又延宾。有客怀吾道，无媒致此身。穷经甘寂寞，抱拙忍酸辛。虎榜叨前列，鹓墀接后尘。郎潜嗟咄咄，吏隐叹逡逡。十口长为旅，三年屡卜邻。稻粱犹不足，抱负岂能伸？养母留甘旨，居官守诲谆。正言期董贾，枉道耻仪秦。草芥难终弃，刍荛尚可询。修涂多骏足，沍辙有潜鳞。未遂风云信，犹沾雨露仁。天瓢能一滴，只尺是通津。
上执政四十韵
作者：雅琥
朝代：元

圣主飞龙日，求贤似拾珍。典谟皆故老，登用必元臣。日月当黄道，风云拥紫宸。华封归帝力，寿域囿吾民。旭旭时将旦，熙熙物自春。唐虞风未远，邹鲁俗还淳。往者三灵坠，扶持赖有人。斩鲸清海沸，鍊石补天迍。工鲧趋刑辟，皋夔起隐沦。明公辞政久，首诏趣装频。渴慰苍生望，饥怜赤子贫。朝阳先睹凤，春籁正书麟。总代天成化，俱为政入神。五朝居辅弼，三世掌经纶。皇眷恩波阔，玄功德泽均。房谋兼杜断，萧律继曹遵。历法羲经秘，书文颉篆新。山河由秉笔，社稷在垂绅。众水宗南渤，诸星拱北辰。济为舟楫重，任托股肱亲。玉烛调元气，金枢运大钧。都俞闻密赞，谏论喜重陈。声教流沙外，讴歌碣石滨。乌台分绣斧，凤诏继华茵。练达时无匹，公忠世绝伦。栋梁支大厦，柱石表重闉。天下皆桃李，人间静棘榛。中台方正席，东阁又延宾。有客怀吾道，无媒致此身。穷经甘寂寞，抱拙忍酸辛。虎榜叨前列，鸳墀接后尘。郎潜嗟咄咄，吏隐叹逡逡。十口长为旅，三年屡卜邻。稻粱犹不足，抱负岂能伸。养母留甘旨，居官守诲谆。正言期董贾，枉道耻仪秦。草芥难终弃，刍荛尚可询。修涂多骏足，冱辙有潜鳞。未遂风云信，犹沾雨露仁。天瓢能一滴，咫尺是通津。
二乔
作者：雅琥
朝代：元

珊树交加玉树重，鸳鸯难偶雪难容。共思汉事随流水，各对吴侬蹙远峰。洛赋未成梁月堕，胡笳已断塞云浓。人间流落浑相似，犹胜凄凉泣暮蛩。
二月梅
作者：雅琥
朝代：元

去年呵笔赋寒梅，又见仙家二月开。不是东君留客醉，肯教神女逐春回。梨花院落为云妒，柳絮池塘作雪猜。东阁如今清兴减，罗浮谁与寄香来。
云溪真馆
作者：雅琥
朝代：元

真馆云溪上，孤高逼太清。江山环几席，星斗拂檐楹。树古成龙去，篁疏作凤鸣。仙游始可接，我欲谢尘缨。
京师上元夜
作者：雅琥
朝代：元

华月澄澄宿雾收，万家灯火见皇州。天阍虎豹依霄汉，人海鱼龙混斗牛。公子锦鞯鸣玉勒，内家珠箔控银钩。道旁亦有扬雄宅，寂寞芸窗冷似秋。
刘仙岩
作者：雅琥
朝代：元

削云千丈倚苍崖，箭括通天一窍开。草树阴森藏洞府，烟霞缥缈护楼台。白云已向空中去，黄鹤时闻月下来。欲问仙翁借筇杖，凌高长啸望蓬莱。
和韵王继学题周冰壶四美人图唐宫题叶
作者：雅琥
朝代：元

彩毫将恨付霜红，恨自绵绵水自东。金屋有关严虎豹，玉书无路托鳞鸿。秋期暗度惊催织，春信潜通误守宫。莫道银河消息杳，明年锦树又西风。
大堤曲
作者：雅琥
朝代：元

郎家大堤上，妾住横塘曲。年少结新欢，离别岂所欲。日日望郎归，门前春草绿。嫁时双明珠，系妾红罗襦。纂制远游履，愿谐比目鱼。路长不可致，搔首空踟蹰。
寄南台御史达兼善二首
作者：雅琥
朝代：元

昔年奎壁聚星图，文采虚称二妙俱。祇有蒹葭依玉树，初无薏苡似明珠。凤凰台上天光近，乌鹊枝边月影孤。壮志未消知己在，敢烦音问慰穷途。白沟秋水帝城边，晓发河南使者船。契阔山川将万里，飘零岁月又三年。云间快睹冥冥凤，海上愁看跕跕鸢。经术匡君须我辈，莫将离恨染华颠。
寄南台御史达兼善二首·其一
作者：雅琥
朝代：元

昔年奎壁聚星图，文采虚称二妙俱。祇有蒹葭依玉树，初无薏苡似明珠。凤凰台上天光近，乌鹊枝边月影孤。壮志未消知己在，敢烦音问慰穷途。
寄南台御史达兼善二首·其二
作者：雅琥
朝代：元

白沟秋水帝城边，晓发河南使者船。契阔山川将万里，飘零岁月又三年。云间快睹冥冥凤，海上愁看跕跕鸢。经术匡君须我辈，莫将离恨染华颠。
崔徽写真
作者：雅琥
朝代：元

舞鸾妆镜拭铅华，毫素无声散彩霞。夜月影寒分桂魄，春冰晕薄映桃花。梦随图去凭青鸟，愁逐书来点墨鸦。未得离魂如倩女，衰容先我到君家。
拟古寄京师诸知己二首
作者：雅琥
朝代：元

中天悬高台，上有仙人家。云窗织流月，石磴凌飞霞。帘萦翡翠丝，壁粲芙蓉砂。群仙恣遨游，青鸾骖羽车。左携若木枝，右折蟠桃花。斡旋雨露功，吞吐日月华。愿苏颠崖氓，天瓢浩无涯。草木悉沾濡，遂及蒹与葭。阆风接玄圃，紫禁连西清。扶桑浴朝暾，缥缈见层城。海水几万里，谁能计修程？东皇司造命，广庭延群英。中有三五君，生平想仪刑。赓歌谐都俞，论思赞高明。菲菲蔼春华，翕如锵凤笙。而我抱幽独，几年适蛮荆。瘴疠肌肉消，盗贼梦寐惊。种种履忧患，谁能念伶仃。愿假刀圭妙，白日羽翰生。微渺得攀附，相将还帝京。
拟古寄京师诸知己二首·其一
作者：雅琥
朝代：元

中天悬高台，上有仙人家。云窗织流月，石磴凌飞霞。帘萦翡翠丝，壁粲芙蓉砂。群仙恣遨游，青鸾骖羽车。左携若木枝，右折蟠桃花。斡旋雨露功，吞吐日月华。愿苏颠崖氓，天瓢浩无涯。草木悉沾濡，遂及蒹与葭。
拟古寄京师诸知己二首·其二
作者：雅琥
朝代：元

阆风接玄圃，紫禁连西清。扶桑浴朝暾，缥缈见层城。海水几万里，谁能计修程？东皇司造命，广庭延群英。中有三五君，生平想仪刑。赓歌谐都俞，论思赞高明。菲菲蔼春华，翕如锵凤笙。而我抱幽独，几年适蛮荆。瘴疠肌肉消，盗贼梦寐惊。种种履忧患，谁能念伶仃。愿假刀圭妙，白日羽翰生。微渺得攀附，相将还帝京。
挽张上卿开府真人
作者：雅琥
朝代：元

弭节扶桑泛海槎，振衣尘世读《南华》。汉时河上仙翁传，晋代山中宰相家。鹤去玉棺藏宝剑，龙乘金鼎护丹砂。芙蓉千骑层城路，楼观参差隔彩霞。
挽阔里吉思丞相稷山公
作者：雅琥
朝代：元

五朝勋业著边陲，许国宁辞百战归。海上楼船闻鼓角，辽东华表识旌旗。青门圃废多秋草，绿野堂空半夕晖。欲采蘋芳酹椒酒，临风惆怅独沾衣。
武夷山
作者：雅琥
朝代：元

九曲溪山紫气分，千年来驻武夷君。仙家开宴人曾遇，天乐留音世未闻。鼓石日华腾凤彩，剑波霞影动龙文。棹歌便欲寻岩壑，画里先开万叠云。
武夷山
作者：雅琥
朝代：元

笙鹤辽天杪，仙家宴幔亭。鲸波一浸碧，蚁垤九烟青。洞閟秦人蜕，坛留汉祀星。余方有公事，未得叩岩扃。
汴梁怀古
作者：雅琥
朝代：元

花石冈前麋鹿过，中原秋色动关河。欲询故国伤心事，忍听前朝皓齿歌。蔓草有风嘶石马，荆榛无月泣铜驼。人间富贵皆如梦，不独兴亡感慨多。
洛神
作者：雅琥
朝代：元

邺宫檐瓦似鸳飘，兰渚鸣鸾去国遥。谩说君王留宝枕，不闻仙子和琼箫。惊鸿易没青天月，沈鲤难凭碧海潮。肠断洛川东去水，野烟汀草共萧萧。
游李氏园
作者：雅琥
朝代：元

金谷繁华转眼非，国亡台榭尚依稀。荼蘼向日飘香雪，蛱蝶随春弄粉衣。抚景忽惊人易老，赏心浑与世相违。花前惆怅流觞缓，欲问东君借落晖。
留别凯烈彦卿学士
作者：雅琥
朝代：元

十年帝里共鸣珂，别后悲欢事几多。汗竹有编归太史，雨花无迹染维摩。湘江夜雨生青草，淮海秋风起白波。明日扁舟又南去，天涯相望意如何。
留别凯烈彦卿学士
作者：雅琥
朝代：元

十年帝里共鸣珂，别后悲欢事几多。汗竹有编归太史，雨花无迹染维摩。湘江夜雨生青草，淮海秋风起白波。明日扁舟又南去，天涯相望意如何？
秦淮谣
作者：雅琥
朝代：元

天险淮南纪，犹隔秦淮水。水上石头城，城头更戍兵。如何爱歌舞，坐待韩擒虎。璧月委琼姿，欢娱能几时。
观祀南郊和李学士韵二首
作者：雅琥
朝代：元

帝乘法驾即南郊，夹仗旌旗杂羽旄。日月并行黄道迥，三辰环拱紫坛高。皇心奕奕承天贶，玄象熙熙答圣劳。欲吐妍辞誇懿典，愧如扬马涉风骚。万户絪缊宝篆香，五云飞处望龙章。旌旗向日珠玑瑩，伞扇迎风锦绣张。玄衮有文皆黼黻，彤盘无燎亦荧煌。相承礼乐真儒事，阿阁新巢有凤凰。
观祀南郊和李学士韵二首·其一
作者：雅琥
朝代：元

帝乘法驾即南郊，夹仗旌旗杂羽旄。日月并行黄道迥，三辰环拱紫坛高。皇心奕奕承天贶，玄象熙熙答圣劳。欲吐妍辞誇懿典，愧如扬马涉风骚。
观祀南郊和李学士韵二首·其二
作者：雅琥
朝代：元

万户絪缊宝篆香，五云飞处望龙章。旌旗向日珠玑瑩，伞扇迎风锦绣张。玄衮有文皆黼黻，彤盘无燎亦荧煌。相承礼乐真儒事，阿阁新巢有凤凰。
观祀南郊和李学士韵二首·其二
作者：雅琥
朝代：元
体裁：七言律诗

万户絪缊宝篆香，五云飞处望龙章。旌旗向日珠玑莹，伞扇迎风锦绣张。玄衮有文皆黼黻，彤盘无燎亦荧煌。相承礼乐真儒事，阿阁新巢有凤凰。
赋得月漉漉送方叔高作尉江南
作者：雅琥
朝代：元

月漉漉，泥在水。送君归，几千里。泥在水，月不明。执君别，难为情。漉漉见月，水深泥多。飘飘游子，岁暮如何？洞庭霜下，木落无波。白云在望，鼓枻讴歌。念子之来，携书一束。兹焉言归，荣养以禄。雄剑在匣，弨弓在箙。驰骋千里，毋尔局蹙。
送刘县尹赴山后白登县任
作者：雅琥
朝代：元

使君出宰近龙沙，芳草凄迷是县衙。五月山溪犹积雪，三春庭树不开花。往时烽火通秦塞，今日弦歌属汉家。圣代行将徵卓茂，莫嫌白发负年华。
送吴子高还江夏
作者：雅琥
朝代：元

黄鹤矶头惜袂分，京华回首又离群。十年南北两为客，万里中间一见君。访旧眼前星落落，惊新鬓底雪纷纷。归时莫过临邛令，应有王孙识赋文。
送御史王伯循之南台
作者：雅琥
朝代：元

京华岁晏饶风雪，况复知交远相别。金貂贳酒燕市傍，官柳残条未堪折。客心恋恋不忍发，离歌莫唱《阳关》叠。羡君年少早致身，文章德业追古人。绣衣骢马向南去，江湖草木含青春。
送王继学参政赴上都奏选
作者：雅琥
朝代：元

参相朝天引列曹，三千硕士在钧陶。云开凤阁星辰近，山拱龙门日月高。行殿晓帘张翡翠，内家春酒泛葡萄。经纶自有河汾策，敷奏明时岂惮劳。
送章生南归省觐
作者：雅琥
朝代：元

二月寒风卷白沙，行人回首望京华。江村日暮多逢雨，山路春深少见花。莱子过庭荣綵服，葛翁罢县富丹砂。送君未得随君去，郢水东边是客家。
送苏伯修御史之南台
作者：雅琥
朝代：元

天上词臣夐莫双，乘骢此日莅南邦。梅花路近宜逢雪，桃叶波平好渡江。千里苍生瞻绣斧，十州使者避旌幢。同袍知己如相问，已许閒身老北窗。
送蒙古学教授之邛州
作者：雅琥
朝代：元

玉贯珠联我国音，乱山深处变巴吟。苍虬挂屋寒筇瘦，白鹤悬巢古栈深。座冷一毡知宦况，书来万里见乡心。文翁课最同文盛，应译嘉谟寄上林。
送袁果山经历之潮阳
作者：雅琥
朝代：元

潮阳赞府之官去，犹是薇垣白发郎。天上故人悬夜榻，海边候吏促春装。翠绡卷雨蕉花老，火齐然云荔子香。终日韩香对帘幕，只愁简牍破诗忙。
送赵宗吉编修代祀西岳
作者：雅琥
朝代：元
体裁：五言律诗

北上函香去，西南致礼勤。蜀山千丈雪，秦岭万重云。驿骑鸣金勒，宫袍粲锦文。白头抱关吏，自羡识终军。
送赵秉彝亲迎江夏之官临川
作者：雅琥
朝代：元

婀娜新衣锦绣重，美人今夕过湖东。一声铁笛千家月，十幅蒲帆万里风。孔雀画屏占贵客，甘棠嘉树咏先公。墨池光动凌云笔，春满花封赋更雄。
鄢陵经进士李伯昭墓
作者：雅琥
朝代：元

激烈山阳笛，凄凉祖逖鞭。才高天不惜，命薄世空怜。故里一丘土，荒城五亩田。虽云有宿草，宁忍不潸然。
酬江夏友人见寄
作者：雅琥
朝代：元

四海元龙眼界空，平生豪习竟谁雄。早知黔首成秦赘，悔学蛾眉入汉宫。曲水疏篁秋色里，小山丛桂月明中。故人岁晚能招隐，便买扁舟向汉东。
钓龙台怀古
作者：雅琥
朝代：元

自古瓯闽国富雄，南琛不与职方通。江流禹画纵横外，出入秦封苍莽中。逐鹿兵还神器定，屠龙人去钓台空。海门落日潮头急，何处繁华是故宫。
题周昉明皇水中射鹿图
作者：雅琥
朝代：元

开元天子奋神武，一矢成功定寰宇。飞骑营中堕牝鸡，妖星散落纷如雨。迩来校猎渭城东，姚崇发踪指顾中。马前十论效驱策，君王已贺获隽功。波涛澒洞真龙立，应见波间老蛟泣。画师盘礡笔有神，千载英姿如昨日。君不见天宝年来事事非，宫中行乐昼游稀。可怜野鹿衔花去，犹向樽前按舞衣。
中呂·迎仙客
作者：雲龕子
朝代：元

混元珠，無價寶，赤水溪邊收拾了。色渾渾，光皎皎，手中握定，占斷人間俏。沒機關，沒做作，日月任催催不老。逆行船，翻撥棹，誰知這個，清淨家風好。水深清，山色好，天下是非全不到。竹窗幽，茅屋小，箇中真樂，莫向人間道。竹風輕，花影重，酩酊一甌琴三弄。露玄機，藏妙用，槐壇將相，看破浮生夢。柳陰邊，松影下，豎起脊梁諸緣罷。鎖心猿，擒意馬，明月清風，共誰說長生話。漢鍾離，官極品，南柯夢斷拋金印。草鞋輕，藜杖穩，笑攜日月，獨步長生境。呂洞賓，超物外，神光照破三千界。棄功名，同草芥，龜毛柱杖，一擊乾坤壞。混元初，張果老，白驢踏著虛空倒。紫雲生，紅霧繞，夜來一口，吞卻蓬萊島。藍采和，離世俗，手中拍板敲寒玉。擺天關，搖地軸，清風明月，獨唱長生曲。劉海蟾，燕宰相，夢迴看破空花放。別人間，離海上，紅爐片雪，打就黃金像。廣成子，千二百，崆峒高臥寒雲白。帝王師，天地宅，縱橫自在，物外無名客。范蠡翁，曾佐越，五湖獨泛扁舟月。是非忘，名利絕，一聲短笛，受用蘆花雪。張子房，扶大漢，功名掉去青山伴。咽龍肝，吞鳳卵，金丹養就，沒底籃兒滿。圃田公，列禦寇，乘風一撞乾坤透。呼南辰，喚北斗，夢中得鹿，覺後還非有。朗然子，居洛下，金蟾飛去皮囊化。鬼神驚，天地怕，本來面目，不許丹青畫。住華山，樂清閒，碧洞茅庵胡亂彎。日高時，造一餐，飽來藜杖，繞頂遙觀看。誰羨他，做高官，一任穿緋掛綠礻闌，心無憂，身自安，世間少有，這個奸俏漢。世事休，甚清幽，無管無拘林下叟。翠巖前，風月友，狂歌醉舞，爛飲長生酒。醉時眠，醒扶頭，倒在東西不識羞。亦無春，亦無秋，騰騰兀兀，且樂延年壽。採藥歸，白雲飛，霧鎖青山仙徑迷。黑猿叫，青島啼，仙鶴前舞，引俺歸洞裡。到洞中，掩柴扉，喚得仙童對著棋。悶來時，飲數杯，草鞋絆倒，不脫和衣睡。峭壁峰，甚希奇，檜柏青松四下圍。悄無人，過客稀，寂寥瀟灑，冷淡閒活計。面又酸，倉陳米，木碗缺唇破笊籬。又無鹽，只有齏，甘心守分，勝如珍羞味。穿草履，系麻條，披片蓑衣掛個瓢。半如漁，半如樵，蓬頭垢面，一任傍人笑。笑我僑，俺知道，明月清風為故交。臥白雲，吹玉簫，這般滋味，世上人難曉。一頓飢，一頓飽，氈毯羊皮破衲襖。半頭磚，一把草，橫眠側臥，惹得旁人笑。笑則笑，俺知道，萬貫家緣都棄了。細尋思，無煩惱，逍遙路上，舞個蓬萊島。
毛竹山
作者：雷仲益
朝代：元
体裁：七言律诗

一望西南紫翠堆，胜游何惮陟崔嵬。连峰秀出天边画，急涧声鸣地底雷。官舍连云栖古驿，人家烧竹煮新醅。灵踪觅得阴崖石，曾是旌阳试剑来。
题孙义方寿庆堂
作者：雷机
朝代：元
体裁：七言律诗

九帙慈亲四世俱，不妨闲户读残书。义方自有传家懿，寿庆因知积善馀。萱草春风莱子袖，桂花夜月邺侯书。许公大笔高堂镇，从此并乡且故庐。
玉溪山房
作者：雷栎
朝代：元
体裁：七言律诗

玉尺当年息洚流，山房新筑见诒谋。閒敲璞石横欹枕，笑拂珊瑚直下钩。山色半帘人似玉，水光一槛世如沤。冷风悟入农轩境，月满乾坤太素秋。
送神曲
作者：霍希贤
朝代：元
体裁：乐府曲辞

有酒兮惟清，有腯兮惟牲。神其醉饱兮既安且宁，风马灵车兮还古茔。福民田兮消蝗螟，如贞观兮永太平。
魏文贞公庙迎神曲
作者：霍希贤
朝代：元
体裁：乐府曲辞

吹箫兮击鼓，具牲牢兮列樽俎。风飒飒兮降灵，祀我公兮终千古。
新田八景 其一 神陂落雁
作者：靳荣
朝代：元
体裁：七言律诗

太子神陂护綵氛，平芜疏树夕阳曛。乍惊天外初来雁，忽见沙边已落群。秋影横斜浮浅水，寒声嘹唳彻青云。世间飞翼知多少，孰似当年系帛勋。
新田八景 其三 景明飞瀑
作者：靳荣
朝代：元
体裁：七言律诗

玉龙睡起白云堆，喷出珠玑万颗齐。飞下半空悬瀑布，流来平地漾玻瓈。遍浇禾稼秋云阔，静浴扶桑晓日低。若遇春来桃夹岸，渔郎认作武陵溪。
新田八景 其二 济溪梅月
作者：靳荣
朝代：元
体裁：七言律诗

溪自凝寒梅自春，梅花得月更精神。波间斜浸琼林瘦，天上高悬玉镜新。云雾屏开香扑面，水晶帘捲影随人。清光醉吸归无寐，吟就新诗夜向晨。
送都元帅述律杰云南开阃
作者：靳荣
朝代：元
体裁：七言律诗

飘然白发老书生，横槊哦诗万里行。蛮貊望尘无敌国，朝廷赖汝作长城。巫山落叶秋风起，泸水惊涛夕照明。若到武侯祠下拜，梦中应与细论兵。
戏赠瞽者
作者：靼鞑哑
朝代：元

就鞍和袖绾丝缰，也逐王孙出晋阳。人笑但闻誇景物，风来应解审笙簧。马蹄响处无芳草，莺舌调时有绿杨。休道不知春色好，东风桃李一般香。
和西湖竹枝词二首
作者：韦圭
朝代：元

湖中艇子风徐徐，秋水荡漾金芙蕖。钓鱼不是贪双鲤，为恐腹中藏素书。苏小门前月漾波，牵牛织女挂秋河。恨妾如星圆处少，恐郎如月缺时多。
和西湖竹枝词二首·其一
作者：韦圭
朝代：元

湖中艇子风徐徐，秋水荡漾金芙蕖。钓鱼不是贪双鲤，为恐腹中藏素书。
和西湖竹枝词二首·其二
作者：韦圭
朝代：元

苏小门前月漾波，牵牛织女挂秋河。恨妾如星圆处少，恐郎如月缺时多。
对月吟
作者：韩中村
朝代：元
体裁：古风

霜风捲地霜气乾，碧空照水生晴寒。天公合就七宝团，何年转向玻瓈盘。婆娑桂树笼仙窟，夜夜飞从海上出。遂使时光挽不留，尽向婆娑影中没。几人绿发红颜好，照见颜衰发应槁。年去年来无尽时，政恐月中人亦老。客窗见月空沉吟，碧纱如雾愁人心。烛花扑散香满襟，下阶踏碎梧桐阴。
岳王墓
作者：韩中村
朝代：元

妖星坠地芒角赤，龙剑悲吼风萧瑟。中原王气挽不回，将军一死鸿毛掷。秦家小儿真戏剧，播弄造化摇枢极。指雠为亲忠为逆，只手上遮天眼力。九关茫茫隔天日，无由下烛臣愚直。臣愚万死不足惜，国耻未湔犹愤激。古坟埋冤血空碧，风雨年年土花蚀。我恐精忠埋不得，白日英魂土中泣。请将衰骨斸出荒苔痕，献作吾皇补天石。
征妇叹
作者：韩中村
朝代：元
体裁：古风

虎头将军眼如电，领兵夜渡黄河面。良人腰悬大羽箭，辽东掠地辽西战。一�红笺寄春怨，十年消息无归便。日长花柳暗庭院，斜倚妆楼倦针线。心忆良人嗔不见，手掷金弹打双燕。无术平戎报明主，恨身不是奇男子。倘妾当年未嫁夫，请学明妃献西虏。
忆去年
作者：韩中村
朝代：元
体裁：七言律诗

江湖渺渺白鸥前，归路春风忆去年。细雨孤灯村店梦，冷烟残雪落梅天。驿行多避官人马，水宿怕逢纲吏船。行李半肩吟卷重，过津恐索税诗钱。
鸿门宴
作者：韩中村
朝代：元
体裁：古风

花膺绣膊帕抺额，勇士如门森剑戟。沛公对酒颜如灰，主人重瞳光照席。重瞳座上身如寄，卮酒未吞心已醉。醉酣不辨真天人，百万貔貅眼中睡。春融玉帐香风开，呜呜帐下筝琶哀。目前等作万口计，军声四面欢如雷。沛公唯喏非无意，袖中暗挈秦天地。此时可想听得异，四面军声皆汉骑。
嘲张仲举
作者：韩介玉
朝代：元

垂柳阴阴拂翠檐，倚栏红袖玉纤纤。先生掉臂长街过，十里朱楼尽下帘。
句
作者：韩友直
朝代：元

泉出珠玑千眼沸，花开锦绣一庭春。
题仲穆看云图
作者：韩友直
朝代：元
体裁：五言绝句

结屋山中住，寻幽曳杖行。独来松树下，坐看白云生。
题良常张处士山居
作者：韩友直
朝代：元
体裁：七言绝句

故人读易向华阳，万个松间一草堂。最爱满山春雨后，白云晴护药苗香。
静安八咏录二 其一 沪渎垒
作者：韩壁
朝代：元

山暝蒺藜黑，天寒燐火青。将军身没后，衮海毒蛟腥。
静安八咏录二 其二 涌泉
作者：韩壁
朝代：元

光摇星彩乱，声散雹珠圆。不为将军拜，玄机极后先。
静安八咏录二·沪渎垒
作者：韩壁
朝代：元

山暝蒺藜黑，天寒燐火青。将军身没后，衮海毒蛟腥。光摇星彩乱，声散雹珠圆。不为将军拜，玄机极后先。
□□□
作者：韩奕
朝代：元

落花数点悬蛛网，风蹙文如浪。看来也似惜春光，留住残红不肯放。柳烟槐雨连门巷，要做绿阴模样。绿阴终不似花时，这夏景曲儿休唱。
卜算子·九日
作者：韩奕
朝代：元

白发对黄花，又一番重九。相会年年少旧人，独酌杯中酒。世短意恒多，此语君知否。莫问明年健似今，且折茱萸寿。
卜算子·雨中
作者：韩奕
朝代：元

急霰打窗纱，正是愁时候。无柰愁多着酒消，反被愁消酒。又灭又明灯，还短还长漏。为问梅花有甚愁，也似愁人瘦。
句
作者：韩奕
朝代：元

丰年稻熟村如画，南国莼生水亦香。官清便似居高品，任久长如在故乡。树影不随流水去，荷香常带远风来。
句
作者：韩奕
朝代：元

水国秋来少见晴，夕阳忽映小窗明。西风飒飒林间叶，乍听犹疑是雨声。
唐多令·湖中
作者：韩奕
朝代：元

买得个扁舟。乘闲到处游。载将图册与衾绸。不问人家僧舍里，堪住处，便夷犹。雨歇淡烟浮。黄鹂鸣麦秋。石湖西畔碧悠悠。倘遇桃花源里客，随着去，莫归休。
四字令
作者：韩奕
朝代：元

荼蘼送香。枇杷映黄。园池偷换春光。正人间昼长。鸠鸣在桑。莺啼近窗。行人远去他乡。正离愁断肠。
四字令·茶蘼送香
作者：韩奕
朝代：元

茶蘼送香。枇杷映黄。园池偷换春光。正人间昼长。鸠鸣在桑。莺啼近窗。行人远去他乡。正离愁断肠。
女冠子·元夕
作者：韩奕
朝代：元

又元宵近。冷风寒雨成阵。春泥巷陌，悄无车马，数碗残灯，依稀相映。夜深光已暝。是处败垣颓砌，荧荧青磷。但隆隆鼓，珰珰漏，打破一城荒静。古来此地繁华盛。歌舞欢相竞。何事如今，恁地都无些剩。空传下几句，旧腔新令。故老风流尽。漫唱西楼月转，也无人听。自剔残红灺，半窗梅影，伴人愁鬓。
柳梢青
作者：韩奕
朝代：元

过了清明。江□郭外，云淡烟轻。几家台沼，萍芜自绿、残柳还青。何人楼外吹笙。彷佛□、梨园旧声。唤起闲愁，暗思往事，老去忘情。
柳梢青·梁溪道中
作者：韩奕
朝代：元

柳暗花明。江村□路，微雨才晴。一个扁舟，尽容渔叟，到处闲情。往来凫渚鸥汀。新朋间、旧人争送迎。麦饭榆羹，故园寒食，误却归程。
水龙吟·次韵题涌金飞雪画扇
作者：韩奕
朝代：元

苍寒收尽红尘，四山一色俄惊晓。楼台宫阙，冰壶影里，莹然清悄。独有游人，画船青盖，笙歌犹绕。遍园林松竹，光浑□□，人住处，皆蓬岛。罗扇画来轻小。乍时人、见多惊倒。谁留古本，到今付与，良工涂扫。夏日携时，且挥且玩，暑都消了。更词人亲笔题题，这风景，古犹少。
水龙吟·海＊许氏舟名
作者：韩奕
朝代：元

软红尘里忙人，有谁能识沧洲趣。飘然一叶，也无根蒂，御风千里。禅客芦茎，仙翁莲瓣，笑他方外。任浮家不繁，行踪无定，算前身，岂飞絮。不着风花浪蕊，护篷窗、青帘休起。卧游容与，笔床茶灶，安如屋里。待约灵槎，银河秋夕，访牛寻女。且先载我月明中，洗脚唱歌归去。
河传·送俞彦行
作者：韩奕
朝代：元

天际舟去水和烟。路遥遥知几千。广州又在海西边。堪怜。行人方少年。回首吴台连楚馆。云树远。眼与肠俱断。念归期。是何时。休迟。莺花容易稀。
浪淘沙令
作者：韩奕
朝代：元
体裁：词

细雨折红榴。花满枝头。客边相对思悠悠。欲换金泥题帖子，无复风流。蓬鬓老堪羞。节去难留。一尊重午与谁酬。歌罢楚辞新月上，曲影如钩。
清平乐
作者：韩奕
朝代：元

房深户密。不放朝寒入。睡起就床梳洗毕。背坐半窗红日。衣香易冷频烧。琴弦正紧慵调。望断山中人信，几多春到梅梢。
清平乐
作者：韩奕
朝代：元

晓云狼藉。淡淡烟中日。柳絮欲飞无气力。满院绿阴清寂。熏篝香恋残煤。画罗衣试新裁。春尚有些寒在，银屏到晚慵开。
清平乐·寿内
作者：韩奕
朝代：元

炉烟拂拂。生愿长同室。还度新腔调旧瑟。四十三年今日。当初黄卷相逢。后来红线相从。此去白头相守，榴花无限薰风。
点绛唇·初冬
作者：韩奕
朝代：元

午梦初回，半窗影转斜阳树。起看梅蕊。向暖曾开未。一霎清寒，卷地西风起。无人至。把门儿闭。自了闲文字。
瑞龙吟·钱塘怀古
作者：韩奕
朝代：元

佳丽地。寂寞涛响空城，草深荒垒。龙飞凤舞山神，宛然不复，当时王气。西湖外，缺岸断桥冷落，几湾烟水。画船总有笙歌，向甚处，有垂杨可系。遍野离离禾黍，月观风亭，杳无遗址。惟有两峰南北，在夕阳里。因思当日，翠辇尝南驻。二百年、生民同乐，楚中歌舞。一自重华去。算几□曾经瘦，不似如今最。辽鹤倘重归，到东门市。怎知城郭，也应非故。
生查子·夏日
作者：韩奕
朝代：元

虚牖落桐花，疏箔通荷气。独自绕闲庭，不住来还去。屦滑旧苔滋，衣润残香腻。没一个人来，细说心中事。
百字令·为沈画师题写山楼
作者：韩奕
朝代：元

软红尘里，爱君家、缥缈半空楼倚。曲槛外，江南江北，两岸好山无际。日涌浮金，烟凝积翠，朝夕映窗几。抛书卧看，丘壑在人胸次。兴来把笔临池，浓涂淡抹，咫尺论千里。内一段精神聚处，□甚诗人能拟。却笑米颠，结庵京□，也便写图夸美。生绡半幅，漫赋新词同寄。
百字令·次韵答毗陵蒋公冕见寄
作者：韩奕
朝代：元

问余何事，未中年、已觉心情欢少。对青镜、频伤往事，白发鬓边生早。水上题红，花间拾翠，到如今休了。年年春色，应笑闭门人老。故人咫尺，江云几回吟眺，目断扁舟小。荒后人家依旧好。空记梦中曾到。一曲高歌，知君别后，也恁多愁抱。甚时乘兴，山阴去访安道。
花犯·题步障亭
作者：韩奕
朝代：元

海棠开，谁家亭馆，依然旧标致。彩云深处。有半湿青红，画阑雕砌。繁英密蕊重重树。望中迷数里。似蜀锦、张成步障，石家徒僭侈。夜深把银烛高烧，有时更折向、铜瓶斜贮。微风度，朱唇似，迎人笑语。□坡老、当年一见，何事在、天涯僧舍底。争似此、安排华屋，长相从富贵。
菩萨蛮·山寺夏日
作者：韩奕
朝代：元

重重树杪高高阁。悬泉千尺檐前客。度夏爱僧居。一来慵下梯。睡余无气力。坐数遥峰碧。闲咏不成诗。斜阳在涧西。
谒金门·早秋
作者：韩奕
朝代：元

秋已到。秋到今年何早。秋未到时愁动了。到秋愁不少。愁尚疏浓难扫。愁下肠空易绕。要得没愁惟睡好。愁还将睡觉。
贺新郎·送别
作者：韩奕
朝代：元

烟雨枫桥路。算年来、几番送别，故人千里。君亦当初缘底事，不念平生俦侣。容易把、幽欢间阻。岁晚却思来访旧，旧处亭馆，废垣荒圃。寒日照，残桑梓。同游似我今余几。且留连、小窗清夜，挑灯疑语。身外事多何必问，□□□□□□。况鬓影、相看如许。秋草萧萧连茂苑，正堪愁、杜牧诗中意。谁画在，行装里。
踏莎行
作者：韩奕
朝代：元

秋水平湖，夕阳低树。扁舟还觅来时路。到城料得几多程，停桡为欲寻僧去。沓沓松萝，泠泠钟鼓。上方更在云深处。鬓丝禅榻话今宵，从师要了无生句。
高阳台·七夕
作者：韩奕
朝代：元

织锦停机，服箱休驾，两情此夕交欢。碧汉无云，银波万顷茫然。凭谁为泛仙槎去，问佳期、何事经年。柰玉蟾易老不多光景连。老□□节欢怀少，漫随他儿女，瓜果开筵。今古无情，算来最是青天。不曾见与何人巧□，只知间阻因缘。信而今悲欢离合，遍满人间。
鹊桥仙·渔父词和放翁韵
作者：韩奕
朝代：元

三江秋水，五湖春雨。只在钓船中住。滔滔波浪与天浮，钓时认得鱼多处。杏坛有树。桃源有路。罢钓有时间去。虽年八十尚垂纶，□不是、姓姜渔父。
齐天乐
作者：韩奕
朝代：元

白头尚举齐眉案，相敬未忘宾礼。细数流年，平头六十，恰好一周甲子。吾生贫贱，汝不厌糟糠，不嫌褴缕。□喜而今，已将婚嫁了儿女。顾顾共伊老矣。又何须更问，有无家计。翠艾成人，红榴结子，隐映薰风庭宇。年年到此。愿身健心安，共倾香醑。好添几个，好孙儿戏舞。
和西湖竹枝词
作者：韩好礼
朝代：元

翠柳黄莺金缕衣，海棠红觜两相思。宾郎本是薄情鸟，独要阿侬呼画眉。
东山
作者：韩性
朝代：元

远山倚空青濛濛，剡溪白匝来天东。天机不卷芳草碧，中有行地双蟠龙。扶藜欲出人间世，俯仰明河在平地。长松忽动鹤飞来，万里刚风起衣袂。蔷薇开落春复秋，洗屐何人继清游。凭阑一笑众山小，遥指云气看齐州。
兰亭
作者：韩性
朝代：元

昔人艺芳兰，遗迹越溪上。风流晋诸贤，好奇极寻访。坐令后来人，吊古更惆怅。忆昔初来游，精庐适新创。俯仰三十年，故交独青嶂。今晨天气佳，烟堤系轻舫。相携得良朋，举酒互酬倡。散策依晴林，沿洄俯新涨。地偏尘易遣，虑澹情自畅。回首昔时游，乐事终不忘。谁谓古人远，千载欣一饷。彭殇端齐轨，蒙庄谅非妄。
句
作者：韩性
朝代：元

月上影娥池，人在众香国。
天衣寺
作者：韩性
朝代：元

春流双涧深，晓色十峰阴。胜地青莲宇，千年静者心。焚香入空翠，鸣磬出幽林。去路白云满，禅宫何处寻。
天香阁
作者：韩性
朝代：元
体裁：诗

阑干曲曲乱云封，回首炉峰翠几重。上界刚风秋万顷，银河开遍碧芙蓉。
定善寺
作者：韩性
朝代：元

开人宴坐时，大千入毫发。两山不受招，胡为在吾闼？
宛委山
作者：韩性
朝代：元

秦山几千仞，翠入蓬莱城。城中望山色，明暗分阴晴。老夫散策山前路，为爱看云不归去。仰看惊怪鹭飞来，回头忽见云生处。崦中孤起如炊烟，乘风腾上苍厓巅。厓巅宿云喜迎接，横空一幅兜罗绵。天风吹散银千缕，淡处是烟浓是雨。云师拗怒不肯回，露出峰头尺来许。一雨三日溪水肥，老夫欲归不成归。云师知我惨不乐，故出小谲相娱嬉。老夫作诗一笑领，举袖收云散空迥。倚松绝叫山下人，仰看云峰起山顶。
曹娥庙歌
作者：韩性
朝代：元

承荃桡兮桂舟，弭灵旗兮中流。望四山兮何所，映朝阳兮上浮。玉笄兮琼佩，驭青蛇兮云之外。采杜若兮江皋，芳菲菲兮未沬。潬不极兮海门，饯多景兮江滨。吹参差兮屡舞，驰玉轪兮缤纷。雷填填兮拊鼓，桧阴阴兮灵雨。波渺渺兮安流，神乐康兮终古。
曹娥江
作者：韩性
朝代：元

隔岸樯竿著暮鸦，待舟人立渡头沙。数拳顽石生云气，一半斜阳有浪花。
樵风庙
作者：韩性
朝代：元

朝南暮北樵风径，遗庙千年尚乞灵。山瘦不知如许事，闭门新注相牛经。
歌风台
作者：韩性
朝代：元

武帐如星连钜鹿，重瞳谁敢相驰逐。刘郎深闭函谷关，坐听城南新鬼哭。赤鳞半月天无光，阴陵匹马虚徬徨。百二山河笑谭取，殿前上寿称明良。榆社归来故庐在，山川不改风光改。酒酣自作三侯章，儿童拍手声翻海。君不见帐中悲歌愁美人，乐府千载传授新。英雄吐气天为窄，便肯变灭随飞尘。高台古碑字盈尺，神呵鬼护蛟龙石。四顾铜雀叹凄凉，堕瓦无声土花碧。远山横空暮烟起，行客徘徊殊不已。当年遗事尚可寻，断云飞度香城水。
若邪溪
作者：韩性
朝代：元

一川暝色锁烟萝，萧洒禅关偈独过。檐卜香中诗梦远，芭蕉叶上雨声多。九重阙下心犹恋，二十年前事总讹。画舫兰桡待明发，若邪溪水夜增波。
葛仙井
作者：韩性
朝代：元

凤凰不栖枳，天马肯就闲。胡为九渊龙，卧此数仞山。苟无风霆威，何异蛙蠙繁。世网易婴人，有如百尺澜。悠哉志士怀，直欲苏人寰。一朝蹑浮云，游戏穷玄间。宁知天瓢侧，不及眢井蟠。百年抚陈迹，老木亦已刊。名高虽易毁，志远终难攀。山中白头僧，笑我发浩叹！
读三国志
作者：韩性
朝代：元

玉垒浮云尚惨然，兴亡自古总由天。渭川星殒嗟何早，却遣谯周七十年。
镜湖
作者：韩性
朝代：元

鸦陈连空木叶疏，西风衰柳半平芜。湖山照眼长奇丽，不枉千金买画图。
阳明洞
作者：韩性
朝代：元

日日携壶坐钓矶，眼看门外软红飞。已无游骑寻芳事，却访幽人入翠微。石磴欲青春雨足，酒炉初冷絮花稀。悠然自解登临意，十里香风一棹归。
阳明洞二首
作者：韩性
朝代：元

洞天深窅行客疑，飙轮碧简谁能稽？倚松长啸岩壑动，放怀未必今人非。石气盘空散成雾，桧子无风落青雨。草间欲问苗龙坛，薜荔鳞鳞络铜虎。蕙草雪消蜂蝶疑，游子挈榼来何稽？少待山桃缀红糁，回首已怜春事非。青风成云湿成雾，洞天深沉百花雨。山深玉殿锁碧苔，天上通明罗九虎。
阳明洞二首·其一
作者：韩性
朝代：元

洞天深窅行客疑，飙轮碧简谁能稽？倚松长啸岩壑动，放怀未必今人非。石气盘空散成雾，桧子无风落青雨。草间欲问苗龙坛，薜荔鳞鳞络铜虎。
阳明洞二首·其二
作者：韩性
朝代：元

蕙草雪消蜂蝶疑，游子挈榼来何稽？少待山桃缀红糁，回首已怜春事非。青风成云湿成雾，洞天深沉百花雨。山深玉殿锁碧苔，天上通明罗九虎。
集杜句题五马图
作者：韩性
朝代：元

使君五马一马骢，声价歘然来向东。飞电流云绝潇洒，迥立阊阖生长风。肉鬉磊块连钱动，大宛立仗青丝鞚。不须对此成叹嗟，古来才大难为用。
韩左军马图卷
作者：韩性
朝代：元

五花云散紫电光，絷维未许飞龙骧。垂头欲就圉人饮，渴乌作势吞银潢。长安画史擅笔力，万里猛气收毫芒。羽人乘风倦鞍勒，一笑收拾藏巾箱。世人不识真骕骦，顾影尚尔分骊黄。放鹤峰前有遗意，神骏政可誇支郎。
题水仙图
作者：韩性
朝代：元

洛下风流人，人言影亦好。况乃蛟宫仙，迥立清汉表。翠裙湿凉蟾，晴光白如扫。坐对冰雪容，不受东风老。澄江渺余怀，相期拾瑶草。
题谢皋羽西台碑
作者：韩性
朝代：元

零陵断石青如天，七星下贯寒蛟泉。神诃鬼护万万古，中有处士西台篇。台前月色为君好，断港驰啼蕙花老。酪瓶羊炙试招魂，一片丹心向晴昊。邯郸枕冷泰山秋，海树不著人家愁。晞发阳阿向天籁，凤凰作使追灵脩。紫雾黄尘窥下土，清都仙人半空语。汶楸十九春鬼长，玉鸡吐绶闱扶桑。
题赵子固墨兰
作者：韩性
朝代：元

镂琼为佩翠为裳，冷落游蜂试采香。烟雨馆寒春寂寂，不知清梦到沅湘。
题龚翠岩中山出游图
作者：韩性
朝代：元

是为伯强为谲狂，睢盱鬼伯髯怒张。空山无人日昏黄，回风阴火随幽篁。辟邪作字魏迄唐，殿前吹笛行踉蹡。飞来武士蓝衣裳，梦境胡为在缣缃。中山九首弥荒唐，犹可为人祓不祥。是心画师谁能量，笔端正尔分毫芒。清都紫府昭回光，三十六帝参翱翔。阴气惨澹熙春阳，谓君阁笔试两忘，一念往复如康庄。
秋日过滹沱送吕山人游嵩山二十韵
作者：韩曾
朝代：元
体裁：古风

凉露零未晞，秋容淡新沐。公馀繁虑消，亲朋来不速。宝阁恣登临，层梯倚云矗。盘礡上清冥，初疑到天竺。巍巍金佛尊，身具千手目。万寿祝洪禧，祈民锡多福。力疲强跻攀，扶衰藉方竹。玉宇廓澄清，刚风气凝肃。恒岳护神燕，滹沱浸坤轴。远眺入微茫，关山点横幅。胜境会招提，西成逢岁熟。禅僧喜相留，殷勤烹茗粥。情契两忘形，素餐供野蓛。安用食蒸豚，予已厌粱肉。便欲脱尘嚣，觉缘宜一宿。陈迹漫兴怀，纷纭真梦鹿。祸福孰先知，悠悠常倚伏。代谢无停机，百年双转毂。夕照下高城，苍烟起乔木。猿鹤怨归迟，幽人在空谷。
答外
作者：韩氏
朝代：元

碧纱窗下折缄封，一纸从头彻底空。料想仙郎无别意，忆人长在不言中。
静安八咏 其一 赤乌碑
作者：韩璧
朝代：元
体裁：五言绝句

断碣馀苍藓，高文记赤乌。浦深春水阔，天远野云孤。
静安八咏 其三 虾子禅
作者：韩璧
朝代：元
体裁：五言绝句

神僧兹遁迹，妙理自幽探。虾子升云汉，天花落宝龛。
静安八咏 其二 陈桧
作者：韩璧
朝代：元
体裁：五言绝句

重元古吴刹，双桧尚陈时。怅惘临春树，秋风一夜衰。
静安八咏 其五 芦子渡
作者：韩璧
朝代：元
体裁：五言绝句

明月满汀雪，西风两岸秋。棹歌江上发，思与老禅游。
静安八咏 其六 绿云洞
作者：韩璧
朝代：元
体裁：五言绝句

竹雨晓苍霁，松风阴碧圆。道人禅定处，神在蔚蓝天。
静安八咏 其四 讲经台
作者：韩璧
朝代：元
体裁：五言绝句

莲叶石台古，贯花金字封。座空人已去，护法有天龙。
送李彦芳
作者：韩镛
朝代：元
体裁：七言律诗

奎壁文章入九重，遥瞻使节向闽中。分襟客路柳初绿，舣棹春江花正红。部徼百城沾化雨，海天千里肃清风。怀贤恋德情无限，梦逐旌麾过甬东。
荅龚舍人
作者：韩鸦儿
朝代：元
体裁：七言绝句

莫言刺臂是寻常，刺入侬肌痛入郎。试取血书和泪照，墨痕千载骨犹香。
中呂·醉高歌過喜春來宿西湖梅花飄雪漫山，楊柳和煙放眼。畫船穩系東風岸，金縷朱弦象板。
作者：顧德潤
朝代：元

春融南浦冰澌散，酒醒西樓月影慳，一天星斗水雲寒。名利難，詩酒債且填還。
中呂·醉高歌過攤破喜春來旅中
作者：顧德潤
朝代：元

長江遠映青山，回首難窮望眼。扁舟來往蒹葭岸，人憔悴雲林又晚。籬邊黃菊經霜暗，囊底青蚨逐日慳。破清思晚砧鳴，斷愁腸簷馬韻，驚客夢曉鍾寒。歸去難，修一緘，回兩字寄平安。
么·到中秋左右還相會，見他時擘破面皮。紫泥宣於我甚便宜，青樓夢因
作者：顧德潤
朝代：元

誰沒鑑識，且受回禁持悔甚的。
仙呂·點絳唇四友爭春
作者：顧德潤
朝代：元

四海飄篷，半生歌詠。嗟塵冗，世事匆匆，苦被年光送。
出隊子·科場不第，出落著個三不歸。長安花酒價如泥，不信敲才主仗得，
作者：顧德潤
朝代：元

似恁般情懷說向誰？。
南呂·罵玉郎過感皇恩採茶歌夏目
作者：顧德潤
朝代：元

銜泥燕子穿簾幕，早池塘貼新荷，庭槐堤柳鳴蟬和。扇影羅，巾岸葛，花盈座。暑氣無多，雨聲初過。倚東床，開北牖，夢南柯。燈前恣舞，醉後狂歌。書慵注，琴倦撫，劍羞磨。掛青蓑，釣滄波，世塵不到小行窩。笑擁青蛾嬌無那，年來放我且婆娑。述懷蛛絲滿甑塵生釜，浩然氣尚吞吳，幷州每恨無親故。三匝烏，千里駒，中原鹿。走遍長途，反下喬木。若立朝班，乘驄馬，駕高車。常懷卞玉，敢引辛裾。羞歸去，休進取，任揶揄。暗投珠，嘆無魚，十年窗下萬言書。欲賦生來驚人語，必須苦下死工夫。人生傀儡棚中過，嘆烏兔似飛梭，消磨歲月新工課。尚父蓑，元亮歌，靈均些。安樂行窩，風流花磨。閒呵諏，歪嗑牙，發喬科。山花嫋娜，老子婆娑。心猶倦，時未來，志將何！愛風魔，怕風波，識人多處是非多。適興吟哦無不可，得磨跎處且磨跎。
天下樂·幾曾見翠袖殷勤捧玉鍾，三冬，節序窮，老廉頗豈堪施會勇。桑
作者：顧德潤
朝代：元

些柴弓懸臂間，紙糊鍬逼手中，每日價乾和哄。
寄生草·大廝家包藏得險，友朋每講論得同。雙生雖俊風聲眾，蘇卿缺鏝
作者：顧德潤
朝代：元

情腸痛，馮魁不語機謀中。風流浪子怎教貧？孤寒壯士愁難共。
油葫蘆·天下湖山風月瓏，這一夥作業種，鶯儔燕侶不相容。錦心繡腹親
作者：顧德潤
朝代：元

陪奉，月眉星眼情搬弄。茶供過三兩巡，涎割到五六桶。攢下些高談闊論成何用，端的是風月兩無功。
混江龍·眼前青供，玉人降謫笑相逢。敲金擊玉，詠月嘲風。三峽泉鳴新
作者：顧德潤
朝代：元

咳唾，千章詩著舊題封。春風楊柳，秋水芙蓉。溫柔典雅，剔透玲瓏。銷人魂夢廣寒宮，迷人蹤跡桃源洞。友朋每如兄如弟，親眷每非虎非熊。
越調·黃薔薇過慶元貞御水流
作者：顧德潤
朝代：元

紅葉步秋香徑晚，怨翠閣衾寒。笑把霜楓葉揀，寫罷衷情興懶。幾年月冷倚闌干，半生花落盼天顏，九重雲鎖隔巫山。休看作等閒，好去到人間。又止觀光上國，近守禦宮闈。霜染丹楓散綺，葉墜金溝泛水。鳳城春色醉玻璃，龍香墨跡璨珠璣，鸞交天配選簪笄。宮妃直恁痴，題怨寄他誰。套數。
那吒令·江湖上量洪，誰強似孔融；天地間德行，怎學得仲弓；翠紅鄉鈔
作者：顧德潤
朝代：元

猛，都不如鄧通。假老實，喬尊重，買做了先鋒。
鵲踏枝·探花人氣如虹，狀元郎怒填胸，榜眼哥哥，尚自沖沖。你也噥恩
作者：顧德潤
朝代：元

多愛濃，想從前錯怨了天公。
黃鐘·願成雙憶別
作者：顧德潤
朝代：元

梅臉退，柳眼肥，雨絲絲開到荼コ。一春常是盼佳期，不覺的香消玉體。
中呂·普天樂答沈甥書
作者：顧鑑中
朝代：元

天闊雁還疏，人遠心猶近。賢甥有義，我豈無親。淚從眼角流，情向書中盡。自愧殘年多愚鈍，丁寧話不敘閒文。勤攻書史，常親筆硯，承維先人。贈朱昭信升千戶文武繼宗門，忠義全臣節。槍搖銀蟒，筆走鳥蛇。箭瑞燕尾釒比，刀取猩喉血。戴月披霜無明夜，記當先功次重疊。紫泥封昨宵到也，花銀帶今朝系也，褐羅傘明日來也。寄情奇遇鳳鸞交，緊挽鴛鴦結。津甜稠攘，味苦離別。行去恣往來，流水無明夜。料得名花怎肯隨風謝，惹香泥燕口重疊。嘆韶光看看過也，想嬌溜痴痴望也，許佳期準準來也。修竹仕女圖意味有誰知，心事無人問。鬱孤悶翠煙縹渺，覆清寒蒼雪繽紛。空聞子鳳鳴，難覓青鸞信，目斷湘雲咫尺天涯近。欲思不醉無歸，望城頭雙鳧早飛。喜琴外孤鶴並美，願天邊五馬追隨。
正宮·醉太平出浴圖
作者：顧鑑中
朝代：元

蕩春心火燒，沐天露油澆。侍兒扶起一團嬌，掩雙酥鳳綃。杏花淺露胭脂萼，雞頭新剝珍珠寶，海堂微隱禍根苗，則是馬嵬塵未澡。
绝句
作者：项平父
朝代：元

日长沙岸立，看云只念家。如何永州梦，偏爱在长沙？
公莫舞
作者：项炯
朝代：元

龙蟠锦帐金奕奕，虎旗无际人马立。肉林垂衁陵阜赤，万瓮行酒晴虹湿。大蛇中断狂魄灭，重瞳无光射宝玦。雷愤风愁三尺铁，河山未必如瓜裂。老荒捽珥语公莫，头上青天悬日月。
即事
作者：项炯
朝代：元

江南水阔疑无地，汉北风高忽似秋。鸿雁定应惊悄悄，麒麟何许泣幽幽。步兵阮籍唯耽酒，隐士庞公不入州。敢餍朝盘惟苜蓿，封侯浑是烂羊头。
吴宫怨
作者：项炯
朝代：元

绣楣洒黄粉，椒壁涨红青。倚檐树如鬼，深草蛇夜鸣。髑髅已无泪，古恨埋石扃。
妾所安居
作者：项炯
朝代：元

北风玉燕落云际，曲屏夜渺红冰碎。守宫不灭腕痕香，蕙帐垂垂双锦带。杜鹃声里发珠林，黄叶梦中行紫塞。防秋旧校马如狗，绣鹿毳袍新样制。芳魂一点渺何栖，烟雨菰蒲大江外。
宿凤凰山上方怀古四首
作者：项炯
朝代：元

夜豁山窗坐泬寥，一尊月下酹江涛。纵横龙尾霜痕断，彷佛虎牙云气高。谁云魂魄犹思沛，细看荃蘅忍反骚。百五十年真梦耳，古槐残蚁黑于毛。石壁削下三千尺，挂我双屐栖林庐。潮声夜半起天末，月色秋高照雨馀。禅榻了无罗绮梦，酒家或见凤鸾书。塔根藓骨化黄土，宁使人间疟鬼除。江左夷吾浪得名，豫州英概亦沈冥。夕阳远树山如赭，秋雨荒台草更青。汉苑玉鱼谁复葬，昭陵石马已无灵。可怜白发商人妇，犹向灯前话《后庭》。楚声四起国殇悲，运尽东南事可知。塞下径推金马去，草间俄见石鲸隳。祝宗端合先祈死，丞相空闻后出师。落日半江秋寂寞，乳鸦啼绕万年枝。
宿凤凰山上方怀古四首·其一
作者：项炯
朝代：元

夜豁山窗坐泬寥，一尊月下酹江涛。纵横龙尾霜痕断，彷佛虎牙云气高。谁云魂魄犹思沛，细看荃蘅忍反骚。百五十年真梦耳，古槐残蚁黑于毛。
宿凤凰山上方怀古四首·其三
作者：项炯
朝代：元

江左夷吾浪得名，豫州英概亦沈冥。夕阳远树山如赭，秋雨荒台草更青。汉苑玉鱼谁复葬，昭陵石马已无灵。可怜白发商人妇，犹向灯前话《后庭》。
宿凤凰山上方怀古四首·其二
作者：项炯
朝代：元

石壁削下三千尺，挂我双屐栖林庐。潮声夜半起天末，月色秋高照雨馀。禅榻了无罗绮梦，酒家或见凤鸾书。塔根藓骨化黄土，宁使人间疟鬼除。
宿凤凰山上方怀古四首·其四
作者：项炯
朝代：元

楚声四起国殇悲，运尽东南事可知。塞下径推金马去，草间俄见石鲸隳。祝宗端合先祈死，丞相空闻后出师。落日半江秋寂寞，乳鸦啼绕万年枝。
感秋六首
作者：项炯
朝代：元

南风久不作，嚣祲曀中天。龙文裹羸牸，熊貙散如烟。万蚁赴坠蝶，捷于下泷船。谁当昭若蒙，冻□栖枯莲。刘项龙虎争，遗民尽疮痏。故掾入收律，诸将醉斫柱。四老亦强出，两生终不起。三王盛礼乐，竟为吕政燬。乌乎百代下，汲汲岂无意。洛阳少年人，英风振四方。三表与五饵，可以绐中行。胡为恸岁馀，不一试而亡。曾颜虽鲁愚，岂曰终荒唐。天才何代无，养之当有方。班超负奇气，投笔西出关。风尘髀肉消，日月鬓毛斑。苟可利吾国，何必求生还。伟哉马伏波，竟死壶头山。云雨手翻覆，越盟久已寒。尺布与斗粟，意态尤可怜。狂奴豹隐雾，故人龙在天。鹤书访羊裘，贱贵何足言。今年深入山，逝将同木石。时读古人书，抚髀成感激。颜生虽陋巷，易地亦禹稷。彬彬韶辂冕，损益文与质。杜陵安知此，妄语同盗蹠。哀哉畴我晤，长林月如漆。
感秋六首·其一
作者：项炯
朝代：元

南风久不作，嚣祲曀中天。龙文裹羸牸，熊貙散如烟。万蚁赴坠蝶，捷于下泷船。谁当昭若蒙，冻□栖枯莲。
感秋六首·其三
作者：项炯
朝代：元

洛阳少年人，英风振四方。三表与五饵，可以绐中行。胡为恸岁馀，不一试而亡。曾颜虽鲁愚，岂曰终荒唐。天才何代无，养之当有方。
感秋六首·其二
作者：项炯
朝代：元

刘项龙虎争，遗民尽疮痏。故掾入收律，诸将醉斫柱。四老亦强出，两生终不起。三王盛礼乐，竟为吕政燬。乌乎百代下，汲汲岂无意。
感秋六首·其五
作者：项炯
朝代：元

云雨手翻覆，越盟久已寒。尺布与斗粟，意态尤可怜。狂奴豹隐雾，故人龙在天。鹤书访羊裘，贱贵何足言。
感秋六首·其六
作者：项炯
朝代：元

今年深入山，逝将同木石。时读古人书，抚髀成感激。颜生虽陋巷，易地亦禹稷。彬彬韶辂冕，损益文与质。杜陵安知此，妄语同盗蹠。哀哉畴我晤，长林月如漆。
感秋六首·其四
作者：项炯
朝代：元

班超负奇气，投笔西出关。风尘髀肉消，日月鬓毛斑。苟可利吾国，何必求生还。伟哉马伏波，竟死壶头山。
次韵邓祭酒赠极元无师
作者：项炯
朝代：元

麈尾天花洒石扉，莫教五色掩摩尼。峰头笑纵金衣鹤，竹里閒寻玉版师。言论每怀龙井夜，扶携浑似虎溪时。芝云更拟分蒲榻，黄叶满山题近诗。
江南弄
作者：项炯
朝代：元

篁深雨过月色青，湿萤几点风穿棂。秋声满江龙一吟，江空漠漠悬疏星。凤凰城头石花吐，雷击老树蛇骨腥。鬼雄骑鼋潮际上，暗藤如山走漆灯。
空井辞
作者：项炯
朝代：元

石阑古藓青连钱，老梧石罅孤根悬。下有一斗琉璃泉，辘轳不鸣修绠断，蛛网濛濛梧叶乾。
送袁孟敏归潭
作者：项炯
朝代：元

吴门送客折杨柳，迢递邮亭短复长。五月海云应未热，孤舟江雨定微凉。春浓乳酒浮鸂鶒，夜冷牙床揽鹔鹴。归到故园无限乐，小山招隐莫须忙。
题赵子固兰菊
作者：项炯
朝代：元

凉云如波散银浦，飞虹不见行天鼓。野花幽草一团春，暖天相倚愁杀人。
题赵子固水仙
作者：项炯
朝代：元

龙波乍起湘云湿，帝子欲归归不得。十二烟鬟点遥碧，到今愁魄寄湘花，画出深愁云绕笔。
题野秀堂
作者：项炯
朝代：元

霞际浮玉青霏霏，吴中景物天下稀。三江入海作秋浪，五湖满地摇夕晖。孤鹤忽与白鹭起，神龙或挟赤鳞飞。胡床抱膝但长啸，丈夫安得为轻肥。筑室湖湾种花柳，扫云岩阿坐薜萝。晓雨红披黄鸟路，春风绿漾白鸥波。招隐谁看《大山赋》，扣舷自作《小海歌》。莫收俗物挂眼底，由来胜事吴中多。
题野秀堂·其一
作者：项炯
朝代：元

霞际浮玉青霏霏，吴中景物天下稀。三江入海作秋浪，五湖满地摇夕晖。孤鹤忽与白鹭起，神龙或挟赤鳞飞。胡床抱膝但长啸，丈夫安得为轻肥。
题野秀堂·其二
作者：项炯
朝代：元

筑室湖湾种花柳，扫云岩阿坐薜萝。晓雨红披黄鸟路，春风绿漾白鸥波。招隐谁看《大山赋》，扣舷自作《小海歌》。莫收俗物挂眼底，由来胜事吴中多。
句
作者：顺帝
朝代：元

鸟啼红树里，人在翠微中。
御制诗
作者：顺帝
朝代：元

父疾精虔祷上天，愿将己算益亲年。孝心感格天心动，恍惚神将帝命传。母渴思瓜正岁寒，那堪山路雪漫漫。双瓜忽产空岩里，归奉慈亲痼疾安。
答明主
作者：顺帝
朝代：元

金陵使者渡江来，漠漠风烟一道开。王气有时还自息，皇恩何处不昭回。信知海内归明主，亦喜江南有俊才。归去诚心烦为说，春风先到凤凰台。
新月
作者：顺帝太子
朝代：元

昨夜严陵失钓钩，何人移上碧云头？虽然未得团圆相，也有清光照九州。
绝笔诗
作者：顺帝宫人
朝代：元

君王慧性被奸迷，妾曾三谏触闱墀。不能死守身先遁，致令钟移社稷墟。
黄浦
作者：顾从礼
朝代：元

黄浦滩头微雨晴，龙华渡口晚潮生。行人夜泊应无语，试听吴歌矣乃声。
西湖竹枝词
作者：顾佐
朝代：元

阿侬心似湖水清，愿郎心似湖月明。南山云起北山雨，云雨朝朝何处晴？
即事·其一
作者：顾华
朝代：元
体裁：七言绝句

古树黄昏带远烟，瑶台入夜月当天。凉风忽洒庭阶树，玉露滴衣人未眠。
即事·其二
作者：顾华
朝代：元
体裁：七言绝句

闭门不见故人来，翠竹阴阴护碧苔。小玉自拈檀板至，夜深一曲紫云回。
水西亭
作者：顾华
朝代：元
体裁：古风

横阳城西池水清，鸳鸯鸂鶒交相鸣。轻舠细网密如织，幽人高卧池中亭。昨夜凉风吹天末，秋思先惊入毛骨。城头鼓角东方明，起看青山半衔月。
庆元贞
作者：顾均泽
朝代：元
体裁：曲

几年月冷倚阑干。半生花落盼天颜。九重云锁隔巫山。休看作等閒。好去到人间。
愿成双
作者：顾均泽
朝代：元
体裁：曲

梅腮褪，柳眼肥。雨丝丝开到荼縻。一春常是盼佳期。不觉的香消玉体。忒风流姝媚。忒聪慧。怎生般信绝音稀。丁宁杜宇，那人行啼。冷落了秋千月底。
摊破喜春来
作者：顾均泽
朝代：元
体裁：曲

篱边黄菊经霜绽。囊里青蚨逐日悭。破情思晚砧鸣，断愁肠檐马韵，惊客梦晓钟寒。归去难。修一简。回两字报平安。
醉高歌
作者：顾均泽
朝代：元
体裁：曲

长江远映青山。回首难穷望眼。扁舟来往蒹葭岸。烟锁云林又晚。
黄蔷薇
作者：顾均泽
朝代：元
体裁：曲

步秋香径晚。怨翠阁衾寒。笑把霜风叶拣。写罢衷情兴懒。
访良夫
作者：顾安
朝代：元
体裁：七言绝句

特访山翁过竹西，翠萝红叶映茅茨。杖藜扶醉斜阳外，身在画图元不知。
送吴县之官嘉定分题赋得夫椒山
作者：顾常
朝代：元

夫椒洞庭野，积翠窅防间。水倒青莲影，云梳玉女鬟。回峰驱越骑，挂月照吴关。今古皆陈迹，伤离惨别颜。
【中吕】醉高歌过喜春来
作者：顾德润
朝代：元

宿西湖
梅花飘雪漫山，杨柳和烟放眼。画船稳系东风岸，金缕朱弦象板。
春融南浦冰澌散，酒醒西楼月影悭，一天星斗水水云寒。名利难，诗酒债且填还。
【中吕】醉高歌过红绣鞋
作者：顾德润
朝代：元

西湖赏春
漾金波碧甃粼粼，荡金缕垂杨隐隐。步金莲仙子相随趁，纵金勒王孙笑引。
按金雁银筝风韵，捧金钟翠袖殷勤，听金莺彩燕竞争春。掷金钱频唤酒，焚金鼎细生云，戗金船兰棹稳。
【仙吕】点绛唇_四友争春四
作者：顾德润
朝代：元

四友争春
四海飘篷，半生歌咏。嗟尘冗，世事匆匆，苦被年光送。
【混江龙】眼前青供，玉人降谪笑相逢。敲金击玉，咏月嘲风。三峡泉鸣新咳唾，千章诗著旧题封。春风杨柳，秋水芙蓉。温柔典雅，剔透玲珑。销人魂梦广寒宫，迷人踪迹桃源洞。友朋每如兄如弟，亲眷每非虎林熊。
【油葫芦】天下湖山风月珑，这一伙作业种，莺俦燕侣不相容。锦心绣腹亲陪奉，月眉星眼情搬弄。茶供过三两巡，涎割到五六桶。攒下些高谈阔论成何用，端的是风月两无功。
【天下乐】儿曾见翠袖殷勤捧玉钟，三冬，节序穷，老廉颇岂堪施会勇。桑柴弓悬臂间，纸糊锹逼手中，每日价干和哄。
【那吒令】江湖上量洪，谁强似孔融；天地间德行，怎学得仲弓；翠红乡钞猛，都不如邓通。假老实，乔尊重，买做了先锋。
【鹊踏枝】探花人气如虹，状元郎怒填胸，榜眼哥哥，尚自冲冲。你也哝恩多爱浓，想从前错怨了天公。
【寄生草】大厮家包藏得险，友朋每讲论得同。双生虽俊风声众，苏卿缺镘情肠痛，冯魁不语机谋中。风流浪子怎教贫？孤寒壮士愁难共。
【尾】不放一时花，空负三生梦，我与你结抹了青楼卷宗。一个空劳下巫山十二峰，一个虚担着雨迹云踪。那一个快弥缝，只落得燕懒莺慵，这老子倒夺了东君造化工。他见这恩情脱空，使把那是非讲动，刬地向树头树底觅残红。
【南吕】骂玉郎过感皇恩采茶歌_夏目衔泥燕
作者：顾德润
朝代：元

夏目
衔泥燕子穿帘幕，早池塘贴新荷，庭愧堤柳鸣蝉和。扇影罗，巾岸葛，花盈座。
暑气无多，雨声初过。倚东床，开北牖，梦南柯。灯前恣舞，醉后狂歌。书慵注，琴倦抚，剑羞磨。挂青蓑，钓沧波。世尘不到小行窝。笑拥青蛾娇无那，年来放我且婆娑。
述怀
蛛丝满甑尘生釜，浩然气尚吞吴，并州每恨无亲故。三匝乌，千里驹。中原鹿。
走遍长途，反下乔木。若立朝班，乘骢马，驾高车。常怀卞玉，敢引辛裾。羞归去，休进取，任揶揄。暗投珠，叹无鱼，十年窗下万言书。欲赋生来惊人语，必须苦下死工夫。
人生傀儡棚中过，叹乌兔似飞梭，消磨岁月新工课。尚父蓑，元亮歌，灵均些。
安乐行窝，风流花磨。闲呵诹，歪嗑牙，发乔科。山花袅娜，老子婆娑。心犹倦，时未来，志将何！爱风魔，怕风波，识人多处是非多。适兴吟哦无不可，得磨跎处且磨跎。
【越调】黄蔷薇过庆元贞
作者：顾德润
朝代：元

御水流红叶
步秋香径晚，怨翠阁衾寒。笑把霜枫叶拣，写罢衷情兴懒。
几年月冷倚阑干，半生花落盼天颜，九重云锁隔巫山。休看作等闲，好去到人间。
又
止观光上国，近守御宫闱。霜染丹枫散绮，叶坠金沟泛水。
凤城春色醉玻璃，龙香墨迹璨珠玑，鸾交天配选簪笄。宫妃直恁痴，题怨寄他准。
【黄钟】愿成双_梅脸退，柳
作者：顾德润
朝代：元

梅脸退，柳眼肥，雨丝丝开到茶蘼。一春常是盼付佳期，不觉的香消玉体。
【幺】忒风流姝媚忒聪慧，怎生般信绝音稀？叮宁杜宇那人行啼，冷落了秋千月底。
【出队子】科场不第，出落着个三不归。长安花酒价如泥，不信敲才主仗得，似恁般情怀说向谁？
【幺】到中秋左右还相会，见他时擘破面皮。紫泥宣于我甚便宜，青楼梦因谁没鉴识，且受回禁持悔甚的。
【尾】海神行忘不了些乔盟誓，多年前曾活取了个王魁，传槽病这些时敢轮到你。
中吕·醉高歌带摊破喜春来·旅中
作者：顾德润
朝代：元
体裁：曲

长江远映青山，回首难穷望眼。扁舟来往蒹葭岸，人憔悴云林又晚。篱边黄菊经霜暗，囊底青蚨逐日悭。破清思晚砧鸣，断愁肠檐马韵，惊客梦晓钟寒，归去难！修一缄，回首字寄平安。
中吕·醉高歌过喜春来宿西湖梅花飘雪漫山，杨柳和烟放眼。画船稳系东风岸，金缕朱弦象板。
作者：顾德润
朝代：元

春融南浦冰澌散，酒醒西楼月影悭，一天星斗水云寒。
名利难，诗酒债且填还。
中吕·醉高歌过摊破喜春来旅中
作者：顾德润
朝代：元

长江远映青山，回首难穷望眼。
扁舟来往蒹葭岸，人憔悴云林又晚。
篱边黄菊经霜暗，囊底青蚨逐日悭。
破清思晚砧鸣，断愁肠檐马韵，惊客梦晓钟寒。
归去难，修一缄，回两字寄平安。
仙吕·点绛唇四友争春
作者：顾德润
朝代：元

四海飘篷，半生歌咏。
嗟尘冗，世事匆匆，苦被年光送。
出队子·科场不第，出落着个三不归。长安花酒价如泥，不信敲才主仗得，
作者：顾德润
朝代：元

似恁般情怀说向谁？。
南吕·骂玉郎过感皇恩采茶歌夏目
作者：顾德润
朝代：元

衔泥燕子穿帘幕，早池塘贴新荷，庭槐堤柳鸣蝉和。
扇影罗，巾岸葛，花盈座。
暑气无多，雨声初过。
倚东床，开北牖，梦南柯。
灯前恣舞，醉后狂歌。
书慵注，琴倦抚，剑羞磨。
挂青蓑，钓沧波，世尘不到小行窝。
笑拥青蛾娇无那，年来放我且婆娑。
述怀蛛丝满甑尘生釜，浩然气尚吞吴，并州每恨无亲故。
三匝乌，千里驹，中原鹿。
走遍长途，反下乔木。
若立朝班，乘骢马，驾高车。
常怀卞玉，敢引辛裾。
羞归去，休进取，任揶揄。
暗投珠，叹无鱼，十年窗下万言书。
欲赋生来惊人语，必须苦下死工夫。
人生傀儡棚中过，叹乌兔似飞梭，消磨岁月新工课。
尚父蓑，元亮歌，灵均些。
安乐行窝，风流花磨。
闲呵诹，歪嗑牙，发乔科。
山花袅娜，老子婆娑。
心犹倦，时未来，志将何！爱风魔，怕风波，识人多处是非多。
适兴吟哦无不可，得磨跎处且磨跎。
天下乐·几曾见翠袖殷勤捧玉钟，三冬，节序穷，老廉颇岂堪施会勇。桑
作者：顾德润
朝代：元

些柴弓悬臂间，纸糊锹逼手中，每日价干和哄。
寄生草·大厮家包藏得险，友朋每讲论得同。双生虽俊风声众，苏卿缺镘
作者：顾德润
朝代：元

情肠痛，冯魁不语机谋中。
风流浪子怎教贫？孤寒壮士愁难共。
尾·海神行忘不了些喬盟誓，多年前曾活取了個王魁，傳槽病這些時敢輪
作者：顾德润
朝代：元

到你。
幺·到中秋左右还相会，见他时擘破面皮。紫泥宣于我甚便宜，青楼梦因
作者：顾德润
朝代：元

谁没鉴识，且受回禁持悔甚的。
幺·忒风流姝媚忒聪慧，怎生般信绝音稀？叮宁杜宇那人行啼，冷落了秋
作者：顾德润
朝代：元

千月底。
油葫芦·天下湖山风月珑，这一伙作业种，莺俦燕侣不相容。锦心绣腹亲
作者：顾德润
朝代：元

陪奉，月眉星眼情搬弄。
茶供过三两巡，涎割到五六桶。
攒下些高谈阔论成何用，端的是风月两无功。
混江龙·眼前青供，玉人降谪笑相逢。敲金击玉，咏月嘲风。三峡泉鸣新
作者：顾德润
朝代：元

咳唾，千章诗着旧题封。
春风杨柳，秋水芙蓉。
温柔典雅，剔透玲珑。
销人魂梦广寒宫，迷人踪迹桃源洞。
友朋每如兄如弟，亲眷每非虎非熊。
混江龙·眼前青供，玉人降谪笑相逢。敲金击玉，咏月嘲风。三峡泉鸣新
作者：顾德润
朝代：元

咳唾，千章诗著旧题封。
春风杨柳，秋水芙蓉。
温柔典雅，剔透玲珑。
销人魂梦广寒宫，迷人踪迹桃源洞。
友朋每如兄如弟，亲眷每非虎非熊。
越调·黄蔷薇过庆元贞·御水流红叶
作者：顾德润
朝代：元
体裁：曲

【黄蔷薇】步秋香径晚，怨翠阁衾寒。笑把霜枫叶拣，写罢衷情兴懒。
【庆元贞】几年月冷倚阑干，半生花落盼天颜，九重云锁隔巫山。休看作等闲，好去到人间。
越调·黄蔷薇过庆元贞御水流
作者：顾德润
朝代：元

红叶步秋香径晚，怨翠阁衾寒。
笑把霜枫叶拣，写罢衷情兴懒。
几年月冷倚阑干，半生花落盼天颜，九重云锁隔巫山。
休看作等闲，好去到人间。
又止观光上国，近守御宫闱。
霜染丹枫散绮，叶坠金沟泛水。
凤城春色醉玻璃，龙香墨迹璨珠玑，鸾交天配选簪笄。
宫妃直恁痴，题怨寄他谁。
套数。
那咤令·江湖上量洪，谁强似孔融；天地间德行，怎学得仲弓；翠红乡钞
作者：顾德润
朝代：元

猛，都不如邓通。
假老实，乔尊重，买做了先锋。
醉高歌带摊破喜春来·旅中
作者：顾德润
朝代：元

长江远映青山，回首难穷望眼。扁舟来往蒹葭岸，烟锁云林又晚。篱边黄菊经霜暗，囊底青蚨逐日悭。破情思晚砧鸣，断愁肠檐马韵，惊客梦晓钟寒。归去难，修一缄回两字报平安。
骂玉郎过感皇恩采茶歌·述怀
作者：顾德润
朝代：元

蛛丝满甑尘生釜，浩然气尚吞吴。并州每恨无亲故。三匝乌，千里驹，中原鹿。走遍长途，反下乔木。若立朝班，乘骢马，驾高车。常怀卞玉，敢引辛裾。羞归去，休进取，任揶揄。暗投珠，叹无鱼。十年窗下万言书。欲赋生来惊人语，必须苦下死工夫。
鹊踏枝·探花人气如虹，状元郎怒填胸，榜眼哥哥，尚自冲冲。你也哝恩
作者：顾德润
朝代：元

多爱浓，想从前错怨了天公。
黄钟·愿成双忆别
作者：顾德润
朝代：元

梅脸退，柳眼肥，雨丝丝开到荼コ。
一春常是盼佳期，不觉的香消玉体。
云林生画林亭远岫
作者：顾敬
朝代：元
体裁：七言绝句

云林八法写倪迂，夏木幽亭翠几株。雨后长洲正如此，骑驼山色近何如。
云林生画林亭远岫（癸卯五月）
作者：顾敬
朝代：元

云林八法写倪迂，夏木幽亭翠几株。雨后长洲政如此，骑驼山色近何如。
和西湖竹枝词
作者：顾敬
朝代：元

楼船儿女日晚歌，莲心结子绾双螺。湖水潇潇湖月白，奈尔湖中凉夜何。
和西湖竹枝词
作者：顾敬
朝代：元
体裁：词

楼船女儿日晚歌，莲心结子绾双螺。湖水萧萧湖月白，柰此湖中凉夜何。
寄芝云堂主人
作者：顾敬
朝代：元
体裁：七言绝句

云暖幽亭长紫芝，昔年曾许鹤来期。短筇空倚清江上，满目春愁两鬓丝。
次廉夫韵寄玉山
作者：顾敬
朝代：元
体裁：七言律诗

玉山幽深草堂好，翠竹森森映白沙。栗里归来陶令宅，桃花开处杜陵家。风来野树留歌鸟，雨入溪流送落花。我欲问津从此去，天涯何处有星槎。
芝云堂
作者：顾敬
朝代：元
体裁：七言绝句

一室林间绝垢氛，九茎当户秀芝云。好风昼日便清梦，莫使人书白练裙。
赠娄东朱叔重
作者：顾敬
朝代：元
体裁：七言绝句

海岳庵头接翠峰，苍松两两似游龙。要知米老骑鲸去，谁把云山写淡浓。
赠娄东朱叔重
作者：顾敬
朝代：元

海岳庵头积翠峰，苍松两两似游龙。要知米老骑綍去，谁把云山写淡浓。
题马远雪景图
作者：顾敬
朝代：元
体裁：五言绝句

雪埋门径失，压树白差差。知已年来少，无人访戴逵。
建平道中遇雪
作者：顾文琛
朝代：元
体裁：古风

北风如弦雪如箭，来射长途旅人面。黑云匝道天为愁，四望群峰白于练。萧条聚落才百家，日暮青烟起山县。荒林丛苇少人行，断雁残鸦有时见。忆昨年少轻远游，曾跨骅骝走畿甸。只今潦倒困微官，马上低徊发哀怨。丈夫事业未易论，但怪流光速飞电。便须大饮敌清寒，未用悲吟叹羁贱。
题钱舜举画渔翁牵罾图
作者：顾文琛
朝代：元
体裁：古风

苕溪道人溪上居，一生只惯观打鱼。吴儿打鱼当耕织，意匠别出丝纶馀。纬葭縳竹直水口，承以密罟防其逋。卒然一掣势莫御，紫鳞跃出金芙蕖。蓬窗草户色色具，茶瓶酒碗寻常俱。船头青山立突兀，船后绿树摇扶疏。人间名利不可污，烟水为席天为庐。西塞山前晚风急，醉踏船舷浪花入。渔翁心事道人知，日暮来看倚筇立。回头却捉秋兔毫，写入生绡半犹湿。令人展卷心茫然，辛苦微官悔何及。吴淞江上鲈鱼肥，秋风落叶满渔矶。何不买舟径东归，何不买舟径东归。
挽徐树铮
作者：顾璎
朝代：元
体裁：联

瘦影在窗梅得月；凉荫满席竹笼烟。
八月十三日自鸿山归吴舟中赋
作者：顾盟
朝代：元

扁舟风轻稳如马，容我领览秋气清。横塘水深白鸟下，敧树雨湿青苔生。东曹掾史有高兴，太乙真人无俗情。去□吹箫唤孤鹤，明夜月满姑苏城。
寄学可二首
作者：顾盟
朝代：元

九龙之山第几峰，曾看飞雪下长松。小楼日夜听春雨，忘却溪头寻暮钟。石上一杯清泠水，传是若冰小洞天。借渠茗器登山去，春雪正与梅争妍。
寄学可二首·其一
作者：顾盟
朝代：元

九龙之山第几峰，曾看飞雪下长松。小楼日夜听春雨，忘却溪头寻暮钟。
寄学可二首·其二
作者：顾盟
朝代：元

石上一杯清泠水，传是若冰小洞天。借渠茗器登山去，春雪正与梅争妍。
寄阿山
作者：顾盟
朝代：元

最忆凤雏年十四，临池爱学汉中郎。西斋旧种樱桃树，今岁还应共汝长。
次韵庆云衲二首
作者：顾盟
朝代：元

数竿修竹便为邻，有力任舂未是贫。世事空随流水驶，閒心自与白鸥驯。更招辽海传书鹤，为问玄洲种玉人。迁有佳期同晚岁，白云相对岂无因。东来孤鹤下林梢，破屋萧条不剪茅。洗玉池头云气合，翻经台上树阴交。閒心讵遣神为马，避世方惭祝代庖。忽寄新诗到玄圃，清歌须藉玉壶敲。
次韵庆云衲二首·其一
作者：顾盟
朝代：元

数竿修竹便为邻，有力任舂未是贫。世事空随流水驶，閒心自与白鸥驯。更招辽海传书鹤，为问玄洲种玉人。迁有佳期同晚岁，白云相对岂无因。
次韵庆云衲二首·其二
作者：顾盟
朝代：元

东来孤鹤下林梢，破屋萧条不剪茅。洗玉池头云气合，翻经台上树阴交。閒心讵遣神为马，避世方惭祝代庖。忽寄新诗到玄圃，清歌须藉玉壶敲。
次韵张田秀才见寄
作者：顾盟
朝代：元

树杪青虫晴飏丝，春城风物似年时。贫馀许迈餐金法，乐止陶潜《饮酒》诗。芳草青青连野阔，征鸿历历度江迟。长洲故苑烟花外，千里怀人入梦思。